Izvor: Sport1.rs, 06.Sep.2009, 14:40\nSport1 saznaje: Mateus prvi pik uprave!\nNemački stručnjak Lotar Mateus najbliži je dolasku na klupu šampiona Srbije, ekipe Partizana. Kako naš dobro obavešteni izvor tvrdi u upravi je veliki broj njih zainteresovan da na klupu vrate bivšeg trenera Mateusa, koji je uveo Partizan u Ligu Šampiona u sezoni 2003/2004.Uskoro...\nIzvor: Sport1.rs, 05.Sep.2009, 14:30\nSport1.rs: Jokanoviću uručen otkaz!\nKako Sport1.rs nezvanično saznaje, Slaviša Jokanović više nije trener Partizana! Naš dobro obavešteni izvor otkrio nam je da mu je klub jutros uručio otkaz, odnosno sa njime sporazumno raskinuo ugovor.Naime, na jutrašnjem treningu Slaviša Jokanović ušao je u svlačionicu...\nIzvor: Sport1.rs, 03.Sep.2009, 01:10\nJagodina dovela Cilinšeka!\nDoskorašnji fudbaler letonskog Ventspilsa, Saša Cilinšek, postao je novo pojačanje Superligaša iz Jagodine.Saša Cilinšek do ovog leta bio je standardan prvotimac Ventspilsa, za koji je nastupao pune dve godine. Ovog leta nije produžio ugovor, bio je bez kluba i našao ga je...\nIzvor: Sport1.rs, 01.Sep.2009, 22:10\nNajbolji fudbaleri Srbije stigli u Kovilovo\nNajbolji fudbaleri naše zemlje okupili su se danas u Kovilovu, kako bi počeli mini-pripreme pred kvalifikacionu utakmicu sa Francuskom u Beogradu 9. septembra.- Zadovoljan sam što sam dočekao nasmejane igrače, rekao je selektor Radomir Antić i dodao: - Kalkulacijama se nikada...\nIzvor: Sport1.rs, 01.Sep.2009\nMSI novi generalni sponzor crno-belih\nKompanija MSI, lider u prodaji računarskih komponenti na Balkanu, novi je generalni sponzor aktuelnog šampiona Srbije Partizana. Ugovor su potpisali predsednik crno-belih Dragan Đurić i Dragan Milanović, generalni menadžer za Balkan kompanije MSI.Na ovaj način samo je unapređena...\nIzvor: Sport1.rs, 31.Avg.2009, 15:10\nVojvodina i OFK Beograd lideri prvenstva\nOdigrano je treće kolo Jelen Super lige Srbije, koje su obeležile pobede Vojvodine i OFK Beograda, koji su sa nova tri boda sada lideri prvenstva. Pobedu je zabeležio i Partizan, koji je na tabeli pretekao Crvenu zvezdu zbog bolje gol razlike, koja je na gostovanju u Kruševcu...\nIzvor: Sport1.rs, 30.Avg.2009, 20:20\nVoša i OFK lideri tabele\nOdigrano je prvih pet utakmica trećeg kola Jelen Super lige Srbije. Početak ovog kola obeležile su samo pobede, jer nijedna utakmica nije završena remijem. Sigurna na gostovanju na Banovom Brdu bila je Vojvodina, koja je sada lider tabele, dok su Spartak, BSK i Jagodina na...\nIzvor: Sport1.rs, 29.Avg.2009, 21:55\nSevojnu prva pobeda, Banatu samo bod\nDanas je odigrano šest od devet utakmica Prve lige Srbije. Najveći favorit za plasman u elitu, ekipa Jagodina, zabeležila je prvu pobedu protiv Srema, koji je do sada imao maskimalan učinak. Siguran na domaćem terenu bio je Radnički u Somboru, koji je možda i napravio malo...\nIzvor: Sport1.rs, 29.Avg.2009\nDanas su odigrane prvih pet utakmica trećeg kola Jelen Super lige Srbije. Početak ovog kola obeležile su samo pobede, jer nijedna utakmica nije završena remijem. Sigurna na gostovanju na Banovom Brdu bila je Vojvodina, koja je sada lider tabele, dok su Spartak, BSK i Jagodina...\nIzvor: Sport1.rs, 28.Avg.2009, 22:45\nSpektakl u Kruševcu, zanimljivo na Banjici\nOvog vikenda na programu su utakmice trećeg kola Jelen Super lige Srbije. Nakon dva odigrana kola na tabeli su se izdvojili Vojvodina, Crvena zvezda i OFK Beograd sa maksimalnim broj bodova, dok su na začelju tabele Jagodina, Metalac, BSK i Čukarički bez ijednog boda.Pravi spektakl...


Omladinci Srbije deklasirali Litvaniju rezultatom 8:0 - Sportske novosti\nNaslovna Fudbal Novosti Fudbal Omladinci Srbije deklasirali Litvaniju rezultatom 8:0\nOmladinci Srbije deklasirali Litvaniju rezultatom 8:0\nOmladinska reprezentacija Srbije demolirala je Litvaniju u okviru kvalifikacija za Evropsko prvenstvo. Reprezentativci Srbije do 19 godina savladali su Litvaniju rezultatom 8:0, te se nalaze na 2. mestu na tabeli grupe 2 sa 2 boda manje od prvoplasirane Španije, ali i uz čak 3 boda prednosti u odnosu na trećeplasiranu Rumuniju.\nTrenutnoi stanje u grupi 2.\nU prvom kolu odigrali su nerešeno sa Rumunijom, a danas nisu imali nikakvih problema. Golove za pobedu su postigli Strahinja Eraković u 6. minutu, potom Lazar Pavlović u 19. minutu, Damjan Dostanić u 24, Pavlović u 29. minutu i Dejan Zukić u 44. minutu. Na poluvreme su otišli uz prednost od 5:0, a još tri gola postigli su Pavlović, Dostanić i Stefan Radmanovac.\nPrethodni tekstNastavlja li se serija “0-2” i na ovom susretu?\nSledeći tekstMitrović čovek odluke, bliži se prvom mestu i Stjepanu Bobeku! (VIDEO)\nBK Olimpija bolja u dvomeču od Srbije!


RTS :: Tenis, Sinsinati: Novak Đoković - Rodžer Federer\nRTS 1 Tenis, Sinsinati: Novak Đoković - Rodžer Federer\nnedelja, 19. avg 2018, 22:00\nTenis, Sinsinati: Novak Đoković - Rodžer Federer\nŠesti put u karijeri Novak Đoković boriće se za jedinu nedostajuću titulu masters 1000 serije, ponovo će mu protivnik biti najtrofejniji igrač u istoriji turnira u Sinsinatiju, sedmostruki šampion Rodžer Federer.\nPosle više od dve i po godine dočekali smo novi okršaj dvojice velikih rivala, koji su zajedno osvojili 33 gren slem titule i proveli više od 10 godina na prvom mestu svetske rang liste. Đoković je imao vrlo naporan put do finala, morao je da igra sva tri seta u poslednja četiri susreta, ali je uspeo u ključnim trenucima da odigra najkvalitetnije i pobedi poslednju dvojicu osvajača ovog turnira, Grigora Dimitrova i Marina Čilića. Najteže je ostalo za kraj, jer je Federer dominirao u Sinsinatiju sa sedam titula u periodu od 10 godina, ali je poput Đokovića propustio poslednja dva turnira u Ohaju zbog povreda. Sva tri prethodna finala sa Novakom Švajcarac je dobio u dva seta, a nije izgubio svoj servis u Sinsinatiju još od 2014. godine. Federeru je to najtrofejniji masters, ne samo što je pobeđivao sedam puta, nego je dve od poslednje tri titule osvojio bez ijednog izgubljenog servis gema, a i ove nedelje niko mu nije napravio brejk u četiri meča do finala.\nĐoković voli izazove, a ovo je sigurno najveći mogući, jer niko od njegovih rivala nije osvojio više od sedam različitih mastersa, dok bi Novak pobedom nad Federerom popunio prazno mesto u trofejnoj vitrini namenjeno peharu iz Sinsinatija, poslednjem od devet pehara serije 1000.\nNjihov poslednji meč bio je u polufinalu Otvorenog prvenstva Australije 2016. Tada je Đoković po sopstvenom priznanju odigrao najbolja dva seta u karijeri protiv Švajcarca, dobio ih je sa 6:1 i 6:2 za nepunih 55 minuta. Federer je potom uzvratio u trećem setu sa 6:3, ali je Novak istim rezultatom slavio u četvrtom setu i prošao u šesto finale australijskog gren slema, gde je prilično ubedljivo pobedio i Marija.\nĐoković ima pobedu više od Federera u dosadašnjih 45 mečeva. Švajcarac se u 150. finalu karijere bori za 99. titulu, dok Novak igra za 70. trofej, a ovo mu je 101. finale. On će sa desetog mesta napredovati bar do sedme pozicije ATP liste, što je važan pomak pred gren slem u Njujorku koji počinje već za osam dana.\nFinale Sinsinatija između Novaka Đokovića i Rodžera Federera počinje u 22 sata, direktan prenos je na Prvom programu.


Potpisan Sporazum o provedbi Projekta "Razvoj održivih praksi za zaštitu, promociju i upravljanje prirodnim resursima" | Kantonalna javna ustanova za zaštićena prirodna područja\n22.02.2011 | Mustafa Zvizdic\nRadi se o projektu ukupne vrijednosti oko 170 hiljada eura, koji finansira Evropska unija sa 85 posto i to sredstvima iz pretpristupne pomoći IPA za prekograničnu saradnju. Sufinansijeri projekta koji će se realizovati na području Kantona Sarajevo i opštine Pljevlja u Crnoj Gori su Ministarstvo prostornog uređenja i zaštite okoliša Kantona Sarajevo i Turistička organizacija Pljevlja.\nDio od ukupne sume predviđene za projekat u visini od 90 hiljada eura odnosi se na realizaciju programa za sva tri zaštićena područja Kantona Sarajevo. Doprinos zaštiti, promovisanju i unapređenju efikasnog upravljanja područjima od izuzetne prirodne vrijednosti, kao i razvoj turizma i drugih alternativnih ekonomskih aktivnosti kako bi se očuvali prirodni resursi su samo neki od ciljeva ovog projekta.\nBudući da pomenuti projekat podrazumijeva razvijanje saradnje sa lokalnom zajednicom i njihovo uključivanje u korištenje potencijala prirodnih područja od posebne važnosti, dogovoreno je da se kroz projekat sagleda mogućnost obnove naselja Luka i razvoja (eko)turističke ponude, koju bi pružali stanovnici ovog područja. Inače, Prostornim planom posebnog područja prirodnog nasljeđa vodopad "Skakavac" predviđeno je da se obnovom devastiranih i napuštenih seoskih objekata omogući razvijanje tradicionalnih djelatnosti, od kućnih radinosti do ekološke poljoprivrede i sl. Također, planirano je da se prošire smještajni kapaciteti, koji bi bili namijenjeni za seoski turizam, a sve s ciljem očuvanja autohtonog stanovanja, te ostvarivanja ekonomske koristi i motivisanja stanovnika na održivi povratak.\nImajući u vidu specifičnost reljefa i geomorfološke karakteristike terena, koje su pogodne za organizovanje planinarenja i avanturističkog turizma, predviđeno je da se pripremi i poseban program izgradnje „adrenalinskog parka“ na odabranoj lokaciji u okviru Spomenika prirode "Skakavac". Na taj način će se poboljšati turistička ponuda ovog zaštićenog područja, te ostvariti ekonomska korist za Kantonalnu javnu ustanovu zaštićenog prirodnog područja koja upravlja Spomenikom prirode vodopad "Skakavac".


Objavljeno u kategoriji Biznis na 07.11.2018 09:58:06\n(Patria) - Hrvatska i Bosna i Hercegovina uspješno sarađuju u upravljanju, razmjeni i trgovini električne energije i imaju najpovezaniji sistemi u regiji.\nPrema podacima iznesenim na otvaranju simpozija o sustavu vođenja elektroenergetskog sistema koji se održava u Rovinju temelj tih veza čini 19 visokonaponskih prenosnih dalekovoda, a razmjena i trgovina električne energije obavlja se kroz veoma dobre prenosne kapacitete doistupne svim licenciranim trgovcima. O tome je obraćajući se učesnicima skupa govorio i Edhem Bičakčić, predsjednik Bosanskohercegovačkog komiteta Međunarodnog vijeća za velike električne sisteme (CIGRE). Posebno je naglasio da se „sada radi na unapređenju pravila i rada u regulacionom bloku (Slovenija - Hrvatska - Bosna i Hercegovina), kako bi poboljšali sigurnost svojih kontrolnih područja odnosno čitavog kontrolnog bloka“.\nBosanskohercegovački komitet CIGRE daje snažnu podršku da se izgrade novi interkonektivni dalekovodi između naših država: 400 kV dalekovod Banja Luka 6 – Lika i da se uradi promjena naponskog nivoa 220 kV na 400 kV za dalekovode TE Tuzla – Đakovo i Gradačac – Đakovo. Kao veliki problem oba sistema akcentirao je povišeni naponi u prenosnoj mreži, zbog kojih je potrebno usaglasiti mjere za njihovo prevazilaženje.\nSimpozij je otvorio predsjednik HRO CIGRE Mladen Gudelj, a projekciju budućih dešavanja u elektroenergetskom sektoru dao je dr. Goran Granić, ravnatelj Energetskog instituta Hrvoje Požar. U fokusu skupa kroz stručne radove i diskusije akcenat je dat na napredne tehnologije i rješenja za unapređenje vođenja elektroenergetskog sisitema te promjene paradigme razvoj tog sistema i tržišta. Upriličen je i razgovor za okruglim stolom o digitaslizaciji elektroenergetskog sistema te izložba na kojoj su se poredstavili proizvbođači opreme. Posebno je bila posjećena prezentacija kompanije Končar iz Zagreba o digitalnoj platformi u elektroenergetskom sistemu a na štrandu u Hotelu Lone prikazan je i ispravljač za digitalizovani sistem napajanja. (Hajdar A.)


Beta 6. aprila 2016. 17:50\nBivši predsednik Republike Srpske Radovan Karadžić zatražio je danas da bude privremeno oslobodjen iz pritvora UN u Hagu, tvrdeći da je „monstruozna presuda kojom je osudjen na 40 godina zatvora zbog genocida i zločina protiv čovečnosti tokom rata u BiH.\n„Moj predlog je da se suspenduje moj boravak u pritvoru i da se pustim na slobodu dok traju pravne radnje na obaranju ili potvrdjivanju optužnice, koja ne može proći ni studenta prve godine pravnog fakulteta“, rekao je Karadžić (70) na statusnoj konferenciji posvećenoj njegovom mentalnom zdravlju i uslovima u pritvoru.\nKaradžić je rekao da je „već osam godina izgubio kao potpuno nevin čovek“ i da očekuje da će izgubiti „još tri“, dok traje rasprava o žalbi koju će, kako je najavio njegov pravni savetnik Piter Robinson (Peter), uložiti na prvostepenu presudu koja „nanosi velike štete“.\n„Ja neću imati velike koristi od toga što će optužnica propasti i što će sud biti loše ocenjen u istoriji i u pravnoj struci i u medjunarodnoj zajednici, ako ja provodim vreme ovde. Ja plaćam cenu nečega što će propasti“, rekao je Karadžić.\nSudija Teodor Meron (Theodor) to je shvatio kao zahtev za privremeno oslobadjanje i pozvao je Karadžićevog pravnog savetnika Pitera Robinsona da ga podnese na propisan način.\nKaradžić je rekao i da je očekivao oslobadjajuću presudu i da se u pritvoru u Sheveningenu (Scheveningen) „već bio spremio i spakovao“ da izadje.\n„Umesto jedine ispravne odluke, oslobadajuće, umesto odlaska kući – ja sam se već bio spremio i spakovao, to vam mogu potvrditi u pritvorskoj jedinici – došla je jedna presuda koja je monstruozna, kao što je monstruozna i optužnica“, kazao je Karadžić.\nOn je tvrdio da je, tokom sudjenja, „morao da dokazuje nevinost i proste elementarne istine da smo bili u gradjanskom ratu i da je taj rat nama objavila druga strana“.\nRekao je da je bio „primerno blag predsednik, protiv rata i ratnih zločina i, zajedno sa celim srpskim rukovodstvom, krajnje human i uzdržan, od čega su moj narod i vojska imali štete… Sve je to u spisu i dokazano“.\nPodsećajući da ni Tužilaštvo „ne tvrdi da sam ja nešto uradio, nego moja politika“, Karadžić je rekao i da je „obezbedio oslobadjajuću presudu sa svojim timom i van svake razumne sumnje i poništio sve iz optužnice, argumentovano i sa čvrstim dokazom“.\n„Presuda me zapanjila i učinila da ne mogu da verujem šta mi se dešava i gde se nalazim… Ta presuda će jednog dana svakako pasti, kao što će cela ova instituacija pasti u prah, u svojoj beznačajnosti, ali ona nanosi velike štete“, kazao je bivši predsednik RS.\nKaradžić je nepravične presude povezao i sa rastom malignih oboljenja u pritvoru Tribunala.\n„Jasno mi da deo maligniteta potiče i od nemoći da se sagleda nepravnost i i nefer odlučivanje i bespomoćnost koja je u osnovi tih svih maligniteta“, iako bolest može biti izazvana i „staklenom vunom“.\n„Jedina mogućnost… da se isključi malignitet je da ljudi koji ne moraju da čekaju na pravosnažnu presudu ne čekaju u kazamatima i zatvorima, nego da se puste na slobodu i saradjuju s pravosudnom institucijom“, rekao je on.\nSudija Meron odgovorio je da je „primio k znanju“ Karadžićeve primedbe o malignim bolestima u sudskom pritvoru i da će ih preneti sekretaru suda.\nPodsetio je, medjutim, da su „ocene eksperata“ o pritvoru u Sheveningenu „izuzetno povoljne“, nazivajući tu jedinicu zatvorskim „zlatnim standardom“.\nOdbacujući Karadžićeve optužbe na račun Tribunala, sudija Meron, dugogodišnji predsednik suda, ocenio je da je pravda u Hagu deljena na „ubedljiv, verodostojan i razuman način“, dodajući da taj utisak deli i medjunarodna zajednica.\nKaradžićev pravni savetnik Piter Robinson rekao je da je njegov klijent „uznemiren“ presudom, nazivajući ga „tigrom u kavezu“. Zatražio je da se poprave uslovi koje Karadžić u pritvoru ima za pripremu žalbe na prvostepenu presudu.


Regionalne vesti - Ponedeljak 15.01.2018 - 13:28\nNovi Klinički centar pušten samo u "probni rad" FOTO: RTS printscreen\nNadležna Komisija za tehnički pregled je ovaj objekat, koji je vlast označila kao "najbolji Klinički centar na Balkanu" i urbanističko "remek-delo" pustila samo u "probni rad", kako bi utvrdila njegovu "podobnost za upotrebu". Ovakav rad novog KC-a mora biti okončan najkasnije 2. avgusta ove godine, do kada bi on morao imati upotrebnu dozvolu.\nPrema Zakonu o planiranju i izgradnji, Komisija za tehnički pregled može da odobri puštanje nekog objekta u probni rad "ako se radi utvrđivanja podobnosti objekta za upotrebu, moraju vršiti prethodna ispitivanja i provera instalacija, uređaja, postrojenja, stabilnosti ili bezbednosti objekta, uređaja i postrojenja za zaštitu životne sredine, uređaja za zaštitu od požara ili druga ispitivanja, ili ako je to predviđeno tehničkom dokumentacijom". Probni rad može trajati najduže godinu dana, a za to vreme Komisija za tehnički pregled "proverava ispunjenost uslova za izdavanje upotrebne dozvole i izveštaj o tome dostavlja investitoru".\nKomisija za tehnički pregled je 2. avgusta ove godine izdala potvrdu o puštanju u probni rad novog KC-a, u kojoj se navodi da je takav rad odobren "radi utvrđivanja podobnosti ovog objekta", te ocenjuje da su radovi na njemu "izvedeni u skladu sa idejnim projektom". Istoga dana druga Komisija za tehnički pregled je izdala potvrdu o puštanju u probni rad spoljnog prostora i infrastrukturne instalacije za potrebe novog KC-a. Na čelu obe komisije je arhitektkinja Ana Jojić.\n- Puštanje u probni rad znači da su građevinski radovi na objektu završeni, a da je u roku od godinu dana potrebno otkloniti tehničke nedostatke, zbog čega još uvek u objektu može da bude nekih "majstora", ili doraditi tehničku dokumentaciju. Tada Komisija za tehnički pregled treba da izvrši prijem objekta, a on dobija upotrebnu dozvolu. Niška Direkcija za izgradnju grada Niša se "nudila" da obavi tehnički nadzor i prijem objekta novog Kliničkog centra, za samo jedan odsto vrednosti investicije, ali smo odbijeni, iako smo bili najpovoljniji, a pri tom imamo 40 inženjera - kaže za naš list Branislav Jovanović, bivši i dugogodišnji čelnik ove direkcije.\nNa sajtu niškog Kliničkog centra objavljeno je da novi KC za sada raspolaže rešenjem Odseka za zdravstvenu inspekciju Niš, donetim u decembru prošle godine, pred njegovo svečano otvaranje, u kojem je navedeno da su "ispunjeni zakonom propisani uslovi za rad određenih organizacionih jedinica KC Niš i obavljanje zdravstvene delatnosti u pogledu kadrova, prostorija, opreme i lekova". Nešto ranije niški Odsek za sanitarni nadzor dao je i sanitarnu saglasnost za korišćenje objekta novog KC-a, uz ocenu da je on "izgrađen u skladu sa sanitarnim uslovima utvrđenim u idejnom projektu".\nUpotrebnu dozvolu za sada ima samo nova trafostanica koja "služi za napajanje objekata novog KC-a". Rešenje o upotrebnoj dozvoli izdao je Sekretarijat za planiranje i izgradnju Grada Niša, jula prošle godine, na zahtev Ministarstva zdravlja. I radove na trafostanici izvodile su italijanske firme, "Inso sistemi per le infrastrutture sociali" i "Italiana sonstruzioni".


FORMIRANJE VLASTI: Koalicioni sporazum Naše stranke, SDP BiH i DF-a biće ponuđen i… – Haber.ba\nFORMIRANJE VLASTI: Koalicioni sporazum Naše stranke, SDP BiH i DF-a biće ponuđen i…\nNaša stranka, Socijaldemokratska partija BiH i Demokratska fronta pripremaju koalicioni sporazum koji će ponuditi i drugim potencijalnim partnerima za formiranje vlasti u Kantonu Sarajevo.\nŠef pregovaračkog tima Naše stranke Edin Forto kazao je da je priprema tog sporazuma prioritet, te da je riječ zapravo o programskoj platformi. Na pitanje da li će u tom periodu pripreme sporazuma biti održani sastanci sa predstavnicima drugih političkih stranaka, Forto je kazao da je moguće da budu održane konsultacije.\nIbrahim Hadžibajrić, predsjednik Nezavisne bosanskohercegovačke liste izjavio je da je održao više sastanaka sa predsjednikom Naroda i pravde Elmedinom Konakovićem s kojim je dogovorio saradnju. Ove dvije stranke imaju osam zastupnika u Skupštini Kantona Sarajevo.\nUkoliko bi postigli dogovor Naša stranka, SDP BiH, DF, Narod i pravda, Savez za bolju budućnost i Nezavisna bosanskohercegovačka lista u Skupštini KS imali bi 23 zastupnika od 35. Stranka demokratske akcije dobila je 10 mandata, a BOSS dva,piše Slobodnabosna\nTeme:BiH, DF, formiranje vlasti, Izbori 2018, koalicije, Naša stranka, SDP BiH, stranke


Sastanak radne grupe za podršku u realizaciji snimanja dugometražnog filma\nYou are at:Home»VIJESTI»Sastanak radne grupe za podršku u realizaciji snimanja dugometražnog filma\nBy Aida Muratović on\t 31/01/2018 0 Comments\nU srijedu, 31. januara 2018. godine, u kabinetu općinskog načelnika održan je sastanak radne grupe za podršku u realizaciji snimanja dugometražnog filma Sympathy for the Devil, reditelja Guillaume de Fontenaya.\nNačelnik Akif Fazlić i sudionici sastanka izrazili su spremnost za saradnju i pomoć u realizaciji snimanja filma.\nProdukcijska kuća ranije je dobila odobrenje Ministarstva kulture i sporta Kantona Sarajevo za snimanje filma na teritoriji KS, a Općina Ilijaš također je izdala opću dozvolu za snimanje filma.\nZajednički sastanak radne grupe organizovan je kako bi se dogovorila koordinacija, organizacija, priprema i podrška realizaciji snimanja, te detaljne faze i lokacije snimanja na rejonu općine Ilijaš.\nSnimanje filma na području općine Ilijaš planirano je u periodu od 9. do 11. marta 2018. godine. Lokacije za snimanje su cesta ispred Željezare Ilijaš, magistralna cesta Sarajevo – Ilijaš – Visoko, te gradske ceste općine Ilijaš, prostor bivše fabrike Citroen – Autoservis Ilijaš i napuštena stambena zgrada u zaleđu bivše fabrike Citroen.\nPrevious ArticlePočela izgradnja lifta u SŠC „Nedžad Ibrišimović“ Ilijaš\nNext Article Radni sastanak načelnika Akifa Fazlića i predstavnika Željezare Ilijaš


CIK Kosova: Do sada primljeno više od 14.000 glasova poštom - Politika - Dnevni list Danas\nPočetna » Politika » CIK Kosova: Do sada primljeno više od 14.000 glasova poštom\nCIK Kosova: Do sada primljeno više od 14.000 glasova poštom\nCentralna izborna komisija Kosova (CIK) saopštila je večeras da je do sada primila 14.625 paketa sa glasačkim listićima iz dijaspore.\nPortparol CIK-a Valjmir Eljezi rekao je da se prijem tih paketa obavlja pod nadzorom kosovske policije i posmatrača iz političkih stranaka.\n„Centralna izborna komisija nastavlja da prihvata navodne pakete sa glasačkim listićima koji dolaze iz inostranstva u roku za glasanje poštom. Do sada je primljeno 14.625 paketa sa glasačkim listićima“, kazao je Elezi.\nOn je najavio da će CIK prihvatiti kao važeće one glasačke listiće koji dolaze izvan Kosova, a koji pristignu do 12. februara, kako je to predvidjeno Zakonom o opštim izborima.\nCIK je prethodno saopštio da su na spisku potvrdjenih 102 hiljade glasača iz dijaspore.\nCentralna izborna komisija Kosovadijasporaglasački listićiIzbori na KosovuPriština\nJedno reagovanje na “CIK Kosova: Do sada primljeno više od 14.000 glasova poštom”\n11. februara 2021. u 09.43\nI posle kažu da nismo isti.\nI na KiM ima više glasača nego stanovnika isto kao u Stradiji…


MORE PROBUDILO LJUBAV ZA BiH: Dodik bi se radovao da RS izađe na more - Republika\nMORE PROBUDILO LJUBAV ZA BiH: Dodik bi se radovao da RS izađe na more\nBy republika 23/01/2015 Nema komentara2 Mins Read\nPredsjednik Republike Srpske Milorad Dodik kazao je u petak da bi se jako radovao ako bi se dogodilo da teritorij njegova entiteta “dodirne more” uključujući se u polemiku Bosne i Hercegovine i Crne Gore o međusobnoj granici, prenose u petak podgorički mediji.\n“Znajući sve procedure, mislim da ulazimo u dugoročan, neizvjestan proces koji ne može osigurati suglasnost strana, u kojem će se očigledno morati ići na neku vrst međunarodne arbitraže, znajući da su arbitražne odluke konačne”, rekao je Dodik govoreći o sporu Crne Gore i Bosne i Hercegovine oko područja Sutorine.\nOdbor za međunarodne odnose i dijasporu crnogorskog parlamenta pozvao je ministre vanjskih i unutarnjih poslova Igora Lukšića i Raška Konjevića na kontrolno saslušanje početkom narednog tjedna povodom razgraničenja u Sutorini.\nKonjević je prihvatio poziv i ponovio raniju izjavu da je razgraničenje za Crnu Goru završena priča, podsjećajući da su države jedna drugu priznale u postojećim granicama.\n“Sva argumentacija je na crnogorskoj strani“, kazao je Konjević.\nCrnogorski predsjednik Filip Vujanović zbog toga je odbio potpisati ukaz o postavljenju veleposlanika u Sarajevu, a BiH je nagovijestila da bi mogla uskoro povući svog diplomatu iz Podgorice.\nUstavnopravno povjerenstvo Predstavničkog doma parlamenta BiH će 28. siječnja održati javnu raspravu o Sutorini, nakon koje će se o svemu izjasniti parlamentarci u Sarajevu.\nMeđudržavna povjerenstva o granici usuglasili su prošle godine sporazum o granici koji je poduprlo i Vijeće ministara BiH, po kojemu granična crta između BiH i Crne Gore treba biti utvrđena na temelju granica republika u trenutku raspada Jugoslavije prema modelu i Badinterova povjerenstva. Dio povjesničara i političkih stranaka u BiH, međutim, osporava da je Sutorina, koja je do 1947. pripadala BiH, na zakonit način predana Crnoj Gori navodeći da se o tome usmeno dogovorio s vlastima Crne Gore partizanski čelnik iz BiH Đuro Pucar Stari iako to nijedno tijelo bivše Jugoslavije ili BiH nije odlučilo.


Posle jednonedeljne pauze nastavljena je Liga Jesen | Golf klub Sava\nOvog vikenda X GK Sava Challenge 08.06.2018\n10th Sava Challenge 2018 16.01.2018\nGKS Liga Jesen na polovini puta 24.09.2016\nPosle jednonedeljne pauze nastavljena je Liga Jesen 16.09.2016\nPosle jednonedeljne pauze nastavljena je Liga Jesen\n16.09.2016 VestiDanica Obradović\nDivan dan za golf na terenima Golf kluba Beograd. Lepo vreme , puno dobrih poteza i rezultatski preokreti obeležili su drugo kolo GKS Lige Jesen.\nU I kategoriji na turniru 18 rupa, najbolje je odigrao Branislav Jergović koji se sa odigranih 36 neto poena našao na prvom mestu, ispred Radomira Beloševca i Koste Ginića.\nU II kategoriji na turniru 18 rupa, Aleksandar Koprivica je učvrstio prvu poziciju gde se sada nalazi sa ukupno 18 bodova. Prate ga Slavko Miljković sa 13 na drugom, odnosno Đuro Đurašković na trećem mestu sa ukupno 11 bodova.\nNa turniru 9 rupa bilo je nešto neizvesnije, budući da se Marko Gašić posle sjajne partije, sa odigranih 23 neto poena našao na prvom mestu u III kategoriji. Alfredu Maraviću je posle odigranih 18 neto poena pripala druga pozicija, dok se na trećem mestu našao mladi Nikola Bojanić.\nU II kategoriji , pobedu iz I kola ponovio je Zoran Aleksić i time osigurao ubedljivo prvo mesto u ukupnom plasmanu. Vladimir Milićević se sa odigranih 16 neto poena našao na drugom mestu, ispred trećeplasiranog Dragana Šaletića.\nU I kategoriji turnira 9 rupa i dalje nema iznenađenja, budući da je Marko Rakić i posle drugog kola na prvom mestu.\nIII kolo Lige nas čeka u petak, 23.09. Prijavite se za učešće putem maila office@golfklubsava.rs , telefonom ili lično na recepciji Golf kluba Beograd\n← Startovala je jesenja GKS Liga\tGKS Liga Jesen na polovini puta →


Planovi i ambicije - Ravens KG - Badminton Klub Kragujevac\nPlaniranje i organizovanje predstavljaju preduslov dobrog funkcionisanja svakog kolektiva, pa i sportskog kluba. Obzirom da okosnicu našeg kluba čine mladi ljudi kreativnog duha i velikih organizatorskih sposobnosti, koji su iskreno posvećeni daljem razvoju badmintona, spremni smo da se i u narednom periodu još više posvetimo daljem razvoju kluba.\nOsvojene medalje naših najmlađih takmičara, dokazali su da rad sa mladima daje rezultate, pa će i jedan od primarnih zadataka u toku 2010.godine, biti dalje proširivanje igračkog kadra, i stalno poboljšavanje trenažnog procesa i uslova rada samog kluba.\nKlub je od prethodne godine uključen u budžet Grada Kragujevca, što je svim članovima poboljšalo uslove za treninge, i samim tim stvorilo optimalne uslove za postizanje još boljih rezultata u narednom periodu.\nImajući u vidu odgovornost koju nose dobri rezultati iz prethodnog perioda, naši budući planovi će biti usmereni na implementiranje iskustava sa raznih međunarodnih kampova u trenažni proces badminton kluba RAVENS KG.\nTakođe, planiraju se i nove promocije badmintona u Kragujevcu, koje bi dovele do povećanog broja članova kluba, a samim tim bi imali i veći izbor za selekciju kvalitetnog igračkog kadra.\n2009.godine je dolazak danskog trenera neminovno uticao na još veću popularnost i interesovanje za badminton sportom u kragujevcu, i time dodatno doprinelo promociji ovog olimpijskog sporta u našem okruženju.\nTakođe, pred nama je i organizacija 8. po redu sada već tradicionalnog turnira A kategorije u Kragujevcu, pod nazivom Trofej Kragujevca u badmintonu “KG OPEN 2010”. Planirani termin je krajem oktobra 2010., a nadamo se da će ovaj turnir biti organizovan u sklopu proslavljanja oktobarskih svečanosti u Kragujevcu.\nPlaniramo i produbljivanje saradnje sa badminton klubom iz Židlohovica u Češkoj republici, pa se u skladu sa tim već radi na realizaciji nove posete naših članova ovom češkom klubu u predgrađu Brna, u toku leta 2010.godine. Takođe, u planu je uspostavljanje saradnje i sa još nekim inostranim klubom, sa ciljem dalje razmene iskustava sa zemljama u kojima je badminton daleko razvijeniji nego u Srbiji.\nPopularizacija i omasovljavanje badmintona u našem gradu nam je donela i veliki broj onih koji bi da se ovim olimpijskim sportom bave samo rekreativno, pa ćemo pružiti svoj napor da i njima izađemo maksimalno u susret.


Sednice Saveta i Komisija\n05. decembar 2012, Vranje\nU četvrtak 6. decembra u 11.00 sati, biće održana peta sednica Saveta za budžet i finansije na kojoj će biti reči o Predlogu odluke o budžetu Grada Vranja za 2013. godinu, a o istom Predlogu biće reči i na petoj sednici Komisije za propise, koja je zakazana za 09.00 sati. Istog dana, u...\nUsvojen program “Svetosavske nedelje”\n04. decembar 2012, Vranje\nNa sednici Odbora za obeležavanje manifestacije “Svetosavska nedelja 2013” usvojeni su predlog programa i plan aktivnosti manifestacije, koja će biti održana od 21. do 27. januara 2013. godine. Manifestaciju će otvoriti gradonačelnik Vranja Zoran Antić, a program...\nNovi izgled sportskog terena u Vr. Banji\nPovodom 5. decembra, Međunarodnog dana volontera, Kancelarija za mlade Vranje, u saradnji sa Gradskom opštinom Vranjska Banja, organizuje akciju sređivanja sportskog terena FK Vranjska Banja. Cilj ove akcije je stvaranje bezbednih i adekvatnih uslova kako bi mladi u Vranjskoj Banji...\nSrpska pravoslavna crkva danas slavi praznik Vavedenje Presvete Bogorodice, dan ulazaska Bogorodice u hram. Rukovodstvo Grada Vranja uputilo je čestitiku svim vernicima koji obeležavaju današnji praznik u krugu porodice i prijatelja. Vavedenje je i slava manastira Hilandara.


Razriješeni direktori Centra za socijalni rad i dvorane "Mladost" u Prijedoru\nFoto: Ilustracija | Razriješeni direktori Centra za socijalni rad i dvorane "Mladost" u Prijedoru\nSrna 17.04.2019 20:37\nPRIJEDOR - Odbornici Skupštine grada Prijedora danas su zbog isteka mandata razriješili dužnosti direktore javnih ustanova Centar za socijalni rad Milenu Miodragović i Sportska dvorana "Mladost" Darka Stojanovića.\nSkupština grada donijela je potom odluku o raspisivanju javnog konkursa za izbor i imenovanje direktora ove dvije ustanove čiji je osnivač grad Prijedor.\nUsvojen je amandman Kluba odbornika SNSD-a da se na jednoj od narednih sjednica razmatra revizorski izvještaj o gradskoj upravi. Prihvaćen je i amandman poslaničke grupe PDP-a da se kriterijumima za kandidate za direktora Centra za socijalni rad doda i zvanje diplomirani ekonomista jer je tako propisano Zakonom o sistemu javnih službi.\nUsvojen je i zaključak PDP-a da predsjednik Skupštine grada Prijedora tekst konkursa za ova dva imenovanja objavi u Službenom glasniku Republike Srpske i u dnevnim novinama "Glas Srpske" u roku od osam dana nakon objavljivanja danas usvojene odluke u Službenom glasniku grada Prijedora.\nSamostalni odbornik Ranko Kolar rekao je da bi i u konkurs za direktora Sportske dvorane "Mladost" trebalo uvesti i druga zvanja, a ne samo ekonomiste i profesore fizičkog vaspitanja.\n"Ovako, očigledno je da se konkursi prilagođavaju nekim ljudima", rekao je Kolar, ali nije tražio da se o tome odbornici izjasne.\nKomisija za propise zadužila je Komisiju za izbor i imenovanje da obavi sve potrebne radnje za konkurse, da pregleda sve pristigle prijave, da po potrebi pribavi dodatne informacije o kandidatima, da obavi intervjue sa kandidatima i da dostavi Skupštini grada rang listu kandidata na odlučivanje.\nZa ovaj zaključak glasala su 22 odbornika, dok su četiri bila protiv, a uzdržanih nije bilo. Predsjednik Kluba odbornika DNS-a Goran Predojević rekao je da DNS nije podržao ovaj zaključak jer, kako je rekao, Komisija za izbor i imenovanje nema nadležnosti koje joj je ovim zaključkom pripisala Komisija za propise.\nSjednica Skupštine grada Prijedora nastavlja se sutra u 10.00 časova.\nCentar za socijalni rad Sportska dvorana Mladost Prijedor Skupština\nKandidat za gradonačelnika Bijeljine iz SDS-a ili nestranačka ličnost


Kineska delegacija posetila Ćupriju\n"Želimo da učvrstimo saradnju na svim poljima" rekao je sekretar komunističke partije grada Šu Jang, Bien Đenđun, tokom konferencije za medije u Ćupriji\nPrivredno-politička delegacija grada Šu Jang posetila je protekle subote opštinu Ćuprija. Ninoslav Erić, predsednik opštine Ćuprija, protokol o saradnji sa ovom opštinom potpisao je prilikom svoje prošlogodišnje posete Kini. Prošlonedeljnim dolaskom privredno-političke delegacije Šu Janga, na čelu sa sekretarom komunističke partije ovog grada Bienom Đenđunom, ova saradnja je ozvaničena. Cilj njihove posete bio je razgovor o saradnji u različitim društvenim segmentima:\n-Pričali smo danas o tome da imamo divnu saradnju sa gradom Šu Jangom na svim poljima. Sarađujemo na ekonomskom planu, kao i u kulturi i obrazovanju. Ova saradnja se će se intenzivirati u narednom periodu i dogovor je da se viđamo ne samo mi iz opštine, već da povežemo naše škole i institucije koje će međusobno sarađivati –rekao je Ninoslav Erić između ostalog.\nOkrug Šu Jang je veoma značajan u Kini i ima više od dva miliona stanovnika. Bien Đenđun je dodao da su tri osnovna razloga za posetu Ćupriji:\n-Prvi cilj je potpisivanje sporazuma o razvoju međunarodne saradnje na političkom nivou. Zatim, saradnja u obrazovanju. Šu Jang naročito želi da sarađuje sa Muzičkom školom u Ćupriji, a treća je oblast ekonomije i trgovine. Želimo da se vaši proizvodi plasiraju na naše tržište –rekao je Đanđua tom prilikom.\nPo završetku konferencije, Erić je Đenđunu uručio ključ grada Ćuprije kao simbol dobrodošlice. Privredno-politička delegacija ove opštine posetila je i fabriku kinesku „Eurofiber“, čije je glavno sedište baš u Šu Jangu, ali i manastir Ravanica.


Za zeleno Novo naselje - Peticije.online\nPodeli na Fejsbuku (2563)\nPotpisi 2 548\nDragi sugrađani Novosađani,\nodvojimo dva minuta i potpišimo peticiju za očuvanje postojećih zelenih površina i uređenih parkinga sa drvoredima, a protiv izgradnje naplativih garaža u stambenim blokovima na Novom naselju. Tako ćemo sačuvati dragoceno drveće, bezbedna mesta za igru naše dece i boravak svih nas u hladovini. Sačuvaćemo naša dvorišta, humane uslove stanovanja i plansko i stručno projektovane urbane celine po meri čoveka, a ne privatnih interesa investitora.\nOve garaže nam ugrožavaju zdravlje, obezvređuju imovinu i teraju nas da plaćamo parking na perifernim delovima grada samo zbog nečijeg privatnog interesa.\nPodržimo, potpišimo, pozovimo svoje prijatelje, grupe i građanske inicijative da se solidarišu jer ćemo tako sačuvati preostala i buduća dvorišta ne samo na Novom naselju nego i u ostalim delovima grada. Parking mesta se podrazumevaju u savremenim, urbanim celinama i ona moraju da budu planirana zajedno sa stambenim zgradama i blokovima po standardu 2 parking mesta po stanu i 3 parking mesta po poslovnom prostoru.\nNe dozvolimo više da investitorski interes bude iznad minimalnog interesa civilizovanog života porodice koja je osnovna jedinica Novog naselja.\nPeticiju ćemo predati Gradskoj upravi za urbanizam i građevinske poslove pre održavanja javne rasprave o Nacrtu plana detaljnje regulacije za Novo naselje koja je najavljena za drugu polovinu februara. Građani su predali više stotina primedbi na ovaj Nacrt plana i Peticija će podržati stav da Novi Sad mora da ostane mesto humanog stanovanja u kojem će se kvalitet života meriti skladom stambenog i parking prostora i zelenim površinama, a u opštem interesu njegovih stanovnika.\nSmatramo da je online peticija jedina primerena u sadašnjim okolnostima epidemije te još jednom apelujemo na njeno širenje među svim zainteresovanim grupama, organizacijama i pojedincima.\nHvala! ps Ovo fascinantno drvo je stradalo kad je došao investitor da gradi novu zgradu iako se nije nalazilo na mestu na kojem je ona izgrađena. Ali je smetalo :(\nZorana Marasanov Kontaktirajte autora peticije\nPromovišite peticiju "Za zeleno Novo naselje" na ovoj listi


Budimpešta: Srpsko-mađarski poslovni forum\nU Ambasadi Republike Srbije u Budimpešti održan je Srpsko-mađarski poslovni forum, u zajedničkoj organizaciji Ambasade i Trgovinske i industrijske komore Budimpešte (BKIK).\nCilj foruma bio je predstavljanje dela turističke ponude Srbije, uspostavljanje kontakata između privrednika Mađarske i Srbije, kao i izgradnja buduće privredne i turističke saradnje, odnosno pronalaženje mađarskih partnera za dovođenje turista u Srbiju.\nUvodna reč na otvaranju poslovnog foruma pripala je ambasadoru Srbije u Budimpešti Radetu Drobcu i predsedniku BKIK dr Z. Kišu. Ambasador Drobac istakao je u svom obraćanju da je poslovni forum posvećen razvoju privredne i turističke saradnje dve zemlje u uslovima dobrih političkih odnosa. Naglasio je da Ambasada Srbije daje maksimalan doprinos ekonomskoj saradnji, što je i jedan od razloga njenog učešća na svim ekonomskim skupovima, s ciljem da podstakne interesovanje mađarskih privrednika na saradnju sa privrednicima iz Srbije.\nO uspehu ovog Poslovnog foruma svedoči prisustvo 60 privrednika i turističkih radnika iz Mađarske, kao i predsednica turističkih novinara Mađarske, koja je najavila veliki članak o turističkim potencijalima Srbije. Opši je utisak da je na Srpsko-mađarskom poslovnom forumu naša zemlja predstavljena na adekvatan način, kako u kulturnom, tako u društvenom i privrednom domenu.


Farma Milo Selo nakon požara: Desilo se šta se desilo, sada moramo dalje! - RTV SLON\nFarma Milo Selo nakon požara: Desilo se šta se desilo, sada moramo dalje!\n„Ono što bih u svojoj nevolji pohvalio sve svoje kolege, uloženi su nadljudski napori da se spasi što se može spasiti, ali sretni smo da nije bilo ljudskih žrtava i nije bilo povrijeđenih u svemu tome. Mi smo imali strašan probelm da se što prije osposobi ponovo dio el energije i riješimo vodu jer jedan je problem kada se desi u klasičnoj industriji i riječ je o tome da smo morali spavašavat i životinje i zalihe.“, kazao je Melvudin Čeliković, direktor farme Milo Selo.\nU gašenju požara i spasavanju svega što se spasiti može priskočila je i lokalna zajednica, Gradska uprava Lukavca i sve nadležne službe. Riječi podrške i drugu vrstu pomoći nudili su i građani, korisnici prepoznatljivih proizvoda Farme Milo selo. Naime, proizvodi od kozijeg mlijeka brzo su postali popularni u Tuzlanskom kantonu i šire, a požar se dogodio upravo u vrijeme Međunarodnog sajma turizma i ekologije „List“ u Lukavcu gdje su predstavnici Milog sela prezentovali svoju ponudu. Iako im je u požaru nanesena ogromna šteta, to ih nije obeshrabrilo da nastave sa radom, te su već 8. maja, dva dana nakon požara proizvodi, odnosno koziji sirevi farme Milo Selo osvojili vrijednu nagradu u Beogradu.\n„Kolege su se pripremale za regionalni sajam u Beogradu i bez obzira koliko im je i prvi put smo se pojavili na sajmu i osvojili srebrenu medalju. To nam govori da smo uspjeli napraviti vrhunske proizvode“, naglasio je Čeliković.\nMeđutim, za one koji ne znaju , proizvodnja sireva i proizvoda od kozijeg mlijeka je samo dio onoga čime se ova farma bavi na prostoru od preko 25 hektara.\n„Imamo pčelinjake i farmu, a sreća pa smo dobar dio životinja spasili. Imamo plasteničku proizvodnju, preradu mlijeka, predada sokova od voća i povrća i ono što je našoj najmlađoj populaciji najzanimljivije jeste izletište gdje su djeca provodili mnogo vremena“, dodaje Mevludin.\nDa bi se prebrodila novonastala situacija, a na insistiranje brojnih prijatejla farme ali i građana pokrenuta je akcija kupovine određenih proizvoda na službenoj stranici Farme Milo Selo.\nIz Uprave farme pokazuju veliku zahvalnost svima koji su pomogli u nesreći, a u narednom poeriodu očekuju pomoć nadležnih na kantonalnom nivou kako bi se prebrodila kriza, obnovila farma, sačuvala radna mjesta za oko dvadesetak stalno zaposlenih i nekoliko sezonskih radnika i svih onih koji su vezani za ovaj projekat.\n„Nažalost desilo se šta se desilo, sada se moramo boriti dalje.“, zaključio je Melvudin Čeliković, direktor farme Milo Selo.\nPrethodni članakPotvrđena optužnica protiv Ganića i ostalih za zločin u Dobrovoljačkoj ulici u Sarajevu\nSljedeći ČlanakBH juniori remizirali sa Crnom Gorom


Partizan - Nema boljeg melema od OFK Beograda (16.30) - Sportske.net\nPartizan - Nema boljeg melema od OFK Beograda (16.30)\nImajući u vidu činjenicu da su fudbaleri Partizana izgubili poslednje dve utakmice i da im je preko potreban trijumf kako bi se vratili u formu, duel sa starom mušterijom sa Karaburme deluje kao melem na ranu.\nUbedljiv poraz od Bešiktaša u Ligi Evrope a zatim i neuspeh u Jagodini u okviru 10. kola JSL naterale su stručni štab i fudbalere Partizana da se "mobilizuju" pred predstojeće duele sa OFK Beogradom i Vojvodinom.\nDuel sa ekipom Dejana Đurđevića dolazi u neugodnom trenutku, rekli bi fudbalski poznavaoci gledajući formu Partizana i kluba sa Karaburme, ali se čini da će ih istorija demantovati.\nKada bismo gledali statistiku međusobnih duela Partizana sa ostalim superligašima sigurni smo da je OFK Beograd protivnik kakvog niko u Humskoj ne bi mogao ni da nacrta kao najpoželjnijeg kada bi za to imao priliku.\nFudbaleri Partizana nalaze se u nizu od 17 uzastopnih pobeda u međusobnim duelima sa OFK Beogradom što će reći da je poslednji susret ova dva tima koji nije završen pobedom crno-belih viđen davne 2006. godine kada je na Karaburmi bilo 1:0.\nOd tog 3. decembra do danas Partizan je tukao "Romantičare gde ih je video". Na sedamnaest utakmica, što prvenstvenih, što u Kupu, Partizan je postigao 47 golova protiv OFK Beograda, dok je tim sa Karaburme samo sedam puta uspevao da savlada golmane koji su branili mrežu crno-belih.\nJasno je dakle da bi duel sa OFK Beogradom za izabranike Marka Nikolića trebalo da bude "zicer" ali je sigurno i to da Partizanov niz jednom mora da bude prekinut.\nDa li je posle osam godina došao dan da "Romantičari" ostanu nesavladani protiv Partizan znaćemo oko 18 časova pošto duel u Humskoj počinje od 16.30.\nReč je o odloženoj utakmici 7. kola Jelen Superlige a očekuje se da treneri izvedu sledeće sastave:\nPartizan - Lukač, Stevanović, Ćirković, Stanković, Petrović, B. Ilić, Drinčić, A. Živković, Ninković, Lazović, Škuletić\nOFK Beograd - Čupić, Vasilić, Obradović, Vasiljević, Antonov, Gajić, Zarubica, Jovanović, Paločević, Dražić, Vuković.


Kranj, Slovenija, 13. Novembar 2017. PR Objave: Saopštenje -\nNa reliju OiLibya u Maroku ekipa De Rooy je u klasi kamiona osvojila prvo, drugo i treće mesto. Ključni element uspeha bili su i Goodyearovi standardni terenski pneumatici ORD za kamione sa kojima ekipa nije pobedila samo pustinjske reli staze, već i svu konkurenciju. Ekipa De Rooy u sastavu Federico Villagra, Adrian Yacopini i Ricardo Torlaschi, sa kamionom Iveco Powerstar 4x4, pored pobede u klasi kamiona, postigla je i pobedu u grupnom plasmanu Open/SSV.\nEkipa De Rooy u sastavu Federico Villagra, Adrian Yacopini i Ricardo Torlaschi, sa kamionom Iveco Powerstar 4x4, pored pobede u klasi kamiona, postigla je i pobedu u grupnom plasmanu Open/SSV. Druga ekipa De Rooy osvojila je drugo i treće mesto u klasi kamiona, a u grupnom plasmanu Open/SSV bila je četvrta i šesta.\nTročlana ekipa De Rooy je za ovaj zahtevni izazov izabrala standardne Goodyearove terenske pneumatike za kamione 375/90R22.5 Offroad ORD. Zahvaljujući pneumaticima ekipa De Rooy uspešno se suočila sa ekstremnim izazovima koje nudi 1.800 kilometara duga pruga najvećeg afričkog relija u Maroku. "Pneumatici Goodyear Offroad ORD su nesumnjivo dali veliki doprinos našem uspehu na tom događaju," kaže Henk Van Leuven, vođa ekipe De Rooy, i dodaje: "Goodyearu i njegovim inženjerima se zahvaljujemo na uloženom radu kojim su nam – kao u našim prethodnim uspešnim poduhvatima – i ovog puta obezbedili da dobijemo idealne pneumatike, na najbolji način podešene za ovu trku."\nPobeda ekipe De Rooy je takođe dokaz odličnog rada Goodyearove razvojne ekipe. "Čestitamo ekipi De Rooy njihovu pobedu na reliju OiLibya u Maroku u klasi kamiona, i vrlo smo ponosni što pomoću naših pneumatika nisu postigli samo još jednu pobedu, nego su na celom podijumu potpuno raščistili sa konkurencijom," kaže Benjamin Willot, direktor marketinga za privredne pneumatike Goodyear Dunlop u regiji EMEA.\ngoodyear, pneumatici, reli, terenski pneumatici, oilibya, de rooy


Vrdnik: Odobrena sredstva za kompletno renoviranje škole – RTV Centar Srem\nVrdnik: Odobrena sredstva za kompletno renoviranje škole\n01/11/2017 sofija Društvo, Glavno, Irig 0\nJuče je održana redovna radna sednica Stručnog aktiva za razvojno planiranje Osnovne škole “Milica Stojadinović Srpkinja“ u Vrdniku, koga čine nastavno osoblje, direktor škole, predstavnik učeničkog parlamenta i predstavnik lokalne samouprave.\nDirektor škole Goran Žugić izneo je podatak da je školi odobreno 21 milion dinara za energetsku sanaciju objekta, a sredstva je odobrila Kancelarija za upravljanje projektima Vlade Republike Srbije.\n“Ovim sredstvima konačno ćemo sanirati objekat koji je u jako lošem stanju, a sredstva su namenjena za postavljanje izolacije, uređenje fasade, zamenu oluka i niz drugih aktivnosti koje će našu školu dovesti u reprezentativno stanje koje ona i zaslužuje. Ovo je drugi projekat koji nam je odobren u vrlo kratkom vremenu, što pokazuje da je saradnja sa lokalnom samoupravom kao i pokrajinskim i republičkim institucijama na odličnom nivou. Očekujemo da će nam biti odobrena sredstva i za kompletno uređenje naše područne škole u Jasku, a ukupan iznos sredstava odobrenih za našu školu preko realizovanih projekata je skoro 45 miliona dinara“, istakao je Žugić.\nNa sastanku Aktiva kojim rukovodi Vesna Marinković Kerkez pokrenuta je i inicijativa da se zajedno sa lokalnom samoupravom krene u realizaciju projekta hitne sanacije zgrade starog zabavišta (školske trpezarije) koja je u izuzetno lošem stanju, a čijim bi renoviranjem Vrdnik dobio prelep objekat sa višestrukom namenom, a rešio bi se višedecenijski problem nedostatka Doma kulture.\nDa će škola i dalje imati podršku lokalne samouprave, ali i pokrajinskih i republičkih institucija, potvrđuje i poslanik u Skupštini AP Vojvodine, Tihomir Stojaković.\n“Kao neko ko dolazi iz prosvete znam sa koliko se problema u radu suočavaju škole i znam koliko je bitna podrška kako lokalne samouprave, tako i nadležnih sekretarijata i ministarstava. Obećali smo da ćemo uložiti napor da svaka škola u našoj opštini bude dovedena u stanje koje omogućava normalan rad nastavnog osoblja i učenika, a da to obećanje i ispunjavamo potvrđuje činjenica da je posle Osnovne škole u Irigu i vrdnička škola dobila ozbiljna sredstva za renoviranje i uređenje prostorija.Takođe, učinićemo sve da zgrada starog zabavišta, odnosno stare školske trpezarije, zasija starim sjajem posle skoro dve decenije propadanja. Vrdnik zaslužuje da konačno dobije Dom kulture, a ovakav objekat nakon uređenja može da se koristi i za niz drugih aktivnosti kako učenika i nastavnika, tako i građana, udruženja, klubova…“, istakao je Stojaković.\nStara Pazova: Završeno predavanje „Osnovi bezbednosti dece“\nRuma: Predavanje o začinskoj biljci kurkumi


Pismo Predsednika RI jun 2012. – Rotary Klub Nis – Medijana\nPismo Predsednika RI jun 2012.\nJun je vreme da razmislite o Rotari godini koja skoro da je prošla, i da se radujete onoj koja će uskoro početi. Mi se osvrćemo prema onom šta smo postigli i merimo svoj napredak u odnosu na postavljene ciljeve. U Rotariju, možemo zastati da razmislimo, ali nikada da uživamo na lovorikama – jer ma koliko da smo postigli, mi smo uvek svesni koliko još ima da se uradi.\n2011-12 godina je period značajnog napretka. Binota i ja smo imali tu sreću da posetimo različite delove Rotari sveta i vidimo mnoge načine na koje Rotarijanci posežu unutar sebe da bi prigrlili čovečanstvo. U Južnom Sudanu, upoznali smo rotarijanace koji su rešeni da naprave razliku, uprkos ogromnim izazovima. Humanitarni problemi u toj zemlji su ogromni, a počinju sa najosnovnijim: U ovom trenutku, Južnom Sudanu nedostaje makar jedna funkcionalna bolnica. Uveren sam da će u narednoj godini, rotarijanci širom sveta uspeti do dospeju do naše najnovije Rotari zemlje i pruže neophodnu podršku i pomoć.\nU Ugandi, bio sam oduševljen i dirnut brojem vladinih ministara i funkcionera rotarijanaca, koji nastoje da ideale Rotarija sprovode u svojim poslovnim i privatnim životima. U Katmanduu, jako me je obradovala činjenica da su se zemlje jugoistočne Azije – Bangladeš, Butan, Indija, Maldivi, Nepal, Pakistan i Šri Lanka – zajedno zavetovale da u potpunosti iskorene nepismenost u regionu do 2017.\nNa Fidžiju i Vanuatuu u Južnom Pacifiku, bio sam dirnut akcijom rotarijanaca koja je usmerena na smanjenje smrtnosti dece i obezbeđivanje sigurnog smeštaja. U Abu Dabiju, Ujedinjenim Arapskim Emiratima, bio sam oduševljen izjavom Sheikh Nahayan Mubarak Al-Nahayana, ministra visokog obrazovanja i naučnog istraživanja: “Mi se žarko radujemo osnivanju prvog Rotari kluba na ovim prostorima” A u Valdiviai, Čile , kao i blizu Južnog pola, Binota i ja smo bili zatečeni trudom koji ulažu rotarijanci u radu sa decom koja pate od mentalnih poremećaja.\nAli najviše od svega, naša srca je dirnula dobrodošlica koju smo dobili širom sveta – kao i prizor tolikog broja rotarijanaca koji žive Rotari ideal, i koji su izabrali da posegnu unutar sebe kako bi prigrlili čovečanstvo. Zahvaljujem vam na prilici da vam služim kao predsednik, i unapred se radujem zajedničkom radu na Izgradnji mira kroz služenje\nPrethodni članak: Pismo guvernera D-2483-Jun 2012.\nNaredni članak: Pismo guvernera D-2483 jul 2012.


Vozači oprez, poledica u višim predjelima | Republika Srpska\nNaslovna Bosna i Hercegovina Vozači oprez, poledica u višim predjelima\nNa putevima u višim predjelima i preko planinskih prevoja u Republici Srpskoj i Federaciji BiH ima poledice, dok se u ostalim predjelima vozi po suvim i mjestimično vlažnim kolovozima.\nZbog radova u tunelu “Čeljigovići” izmijenjen je režim u odvijanju saobraćaja na dionici magistralnog puta Lapišnica – LJubogošta.\nZbog radova u tunelu “Ugar”, na dionici magistralnog puta Crna Rijeka – granica Republike Srpske/FBiH /Ugar/ izmijenjen je režim u odvijanju saobraćaja, kao i na dionici Banjaluka – Stari Majdan dva.\nNa raskrsnici “Numera” na regionalnom putu Ugljevička Obrijež – Bobetino brdo, u rejonu Gornje Čađavice, izmijenjen je režim u odvijanju saobraćaja.\nNa putevima granica FBiH/Republike Srpske /Karuše/ – granični prelaz Brod, Prijedor – granični prelaz Donja Gradina i granica FBiH/Republike Srpske Banj Brdo – granični prelaz Rača kretaće se prevoz vangabaritnog tereta.\nNa području FBiH u 8.30 kreće prevoz vangabaritnog tereta na dionici Crno Blato – Brčanska Malta /put Čelić – Tuzla/. Planirano je da prevoz do 9.00 časova stigne na odredište.\nZbog radova u tunelu “Crnaja” na putu Konjic – Jablanica tokom dana saobraćaj se odvija naizmjenično jednom trakom, dok se u noćnim časovima, od 23.30 do 4.30, saobraćaj obustavlja.\nNa magistralnom putu Jajce – Donji Vakuf zbog radova u tunelu “Skela” tokom dana saobraćaj se odvija naizmjenično jednom trakom.


Italijanski vicepremijer Mateo Salvini izjavio je danas da njegova vlada želi da bude u prilici da smanji poreze, odbacivš mogućnost povećanja poreza na promet ili uvođenja poreza na bogatstvo ili štednju.\n"Ne tražimo novac od Evrope. Ono što tražimo je da budemo u mogućnosti da smanjimo poreze za Italijane, rekao je Salvini u video poruci objavljenoj na Fejsbuku, pa dodao: "Definitivno nećemo uvesti nove poreze, nećemo povećavati porez na dodatu vrednost, nećemo uvesti porez na bogatstvo, nećemo zadirati u bankarsku štednju Italijana. Želimo da oslobodimo resurse".\nItalijanski mediji su ranije danas preneli da bi Italija mogla da oporezuje gotovinu i druge dragocenosti pohranjene u bankama, pozivajući se na reči Salvinija koji je u jednom TV programu govorio o sefovima u italijanskim bankama u kojima se nalaze sredstva vredna više stotina milijardi evra. Agencija AP je prenela da je Salvini u video poruci na svom Fejsbuk profilu rekao da je Evropska komisija "izgubila legitimitet glasovima miliona Evropljana" na proteklim izborima za Evropski parlament i da Brisel "ne može da donosi odluke ili nameće alternative i uvodi sankcije državama i narodima". On je dodao da vlada želi ravnopravan dijalog sa Evropom "uz ravnopravno uvažavanje".\n- Spremni smo da uzmemo u obzir sve nove elemente koje Italija može izneti, ali nemojmo gubiti vreme. Loptica je u dvorištu Italije - rekao je Moskovisi.\nEvropska komisija, koja nadzire budžetske planove u 28 država članica, kaže da je javni dug Italije u 2018. godini iznosio 132,2 odsto BDP-a, što je daleko iznad granice EU od 60 odsto BDP-a. Predviđa se da će dug ove godine porasti na 135 odsto BDP-a. Moskovisi je rekao da je Komisija "posvećena inteligentnoj i fleksibilnoj primeni svojih fiskalnih pravila", ali je dodao da "niko ne sme da sumnja da ćemo ta pravila primeniti ako se kriterijum ne ispuni".\nKomisija smatra da bi protiv Italije trebalo da pokrene "proceduru zbog prekomernog deficita", a komitet EU za finansije se slaže da je ta akcija opravdana. Da bi se to realizovalo neophodna je, međutim, saglasnost zemalja članica Unije, a Moskovisi očekuje da će zemlje evrozone podržati stav Komisije na sutrašnjem sastanku ministara finansija: "Nivo italijanskog duga je jedan od najviših u svetu", rekao je Moskovisi i napomenuo da samo servisiranje duga košta oko 1.000 evra godišnje svakog građanina Italije.


Nevenka Savić: Nova radna mjesta i bolja kvaliteta života\nIntervjui i govori 24. Oktobar 2009\nReci.ba: Članstvo u Evropskoj uniji znači zauzimanje adekvatnog mjesta u zajednici modernih demokratskih evropskih država. Ono nosi sa sobom prednosti političke, ekonomske i socijalne prirode. Dakle, integriranjem u Evropsku uniju proširuje se zona mira, stabilnosti i sigurnosti\nNajveći mamac treba biti zajednički interes\nIntervjui i govori 15. Oktobar 2009\nDnevni avaz: Postane li butmirska inicijativa pozitivna i uspješna priča, to će predstavljati veliki pomak u kretanju ove zemlje ka EU. Za nas je to bitan proces, ne smijemo dopustiti da BiH bude jedina koja zaostaje za cijelom regijom, a mobilizacija svih snaga EU i SAD to zorno pokazuje\nNezavisne novine: Boško Tomić, v.d. direktora Zavoda za zapošljavanje RS, izjavio je da stanje, kada su u pitanju nezaposlenost i izgubljena radna mjesta, nije alarmantno u poređenju sa drugim zemljama. "U zemljama Evropske unije i drugim zemljama, evidentiran je daleko veći broj nezaposlenih\nSto miliona dolara podrške budžetima u BiH\nIntervjui i govori 12. Oktobar 2009\nNezavisne novine: Sporazum sa resornim ministarstvima o podršci Svjetske banke budžetima u BiH od 100 miliona dolara je pred finalizacijom, kaže Marko Mantovaneli, šef Kancelarije Svjetske banke u Bosni i Hercegovini. Mantovaneli poručuje da se reforme ne mogu odgađati i stoga je poruka vlastima da


Crna Gora mora obeštetiti porodice žrtava NATO udara\nMurino, 1999. Foto: Vijesti\nPrema presudi osnovnog suda u Podgorici država Crna Gora će morati da isplati 69.000 eura odštete kao i troškove suđemja porodici jednog poginulog u NATO bombardovanju 1999 u varošici Murino na sjeveru Crne Gore.\nTokom NATO intervencije 30. aprila 1999. godine bombardovano je Murino na sjeveroistoku Crne Gore kada je poginulo šest civila, od kojih troje djece, a četvoro ljudi bilo je povrijeđeno.\nTužbu protiv države Crne Gore u ime oštećenih porodica podnio je advokat iz Rožaja Velija Murić koji tvrdi da u tom slučaju postoji objektivna odgovornost države Crne Gore jer nije, kako je rečeno, postupila po Ustavu koji obavezuje državne organe da zaštite živote svojih građana.\nNakon ove presude na teret države, očekuje se konačna odluka višeg suda za koju zastupnik oštećenih porodica očekuje da će biti donijeta za dva mjeseca.\nAdvokat Velija Murić: Iako lično smatram da nikakva novčana satisfakcija ne može biti ona prava satisfakcija, smatram da je u ovom slučaju, slijedeći sudsku praksu, taj novčani iznos zadovoljavajući\nMurić kaže da očekuje presude i po ostalim tužbama, a već donijetu presudu po kojoj država treba da plati jednoj oštećenoj porodici blizu 70 hiljada eura ocjenjuje ovako:\n"Od Višeg suda očekujemo konačnu odluku u tom postupku."\nCrna Gora je u vrijeme NATO intervencije na Saveznu Republiku Jugoslaviju bila u komplikovanoj političkoj i bezbjednosnoj situaciji.\nIako je Savezna vlada već na početku bombardovanja 24. marta proglasila vanredno i ratno stanje, Crna Gora je odbila da prihvati tu odluku i zvanična Podgorica je bila neutralna.\nPresuda ne prejudicira ulogu države\nNa pitanje da li je sud ocjenjivao specifičnu poziciju crne Gore u vrijeme NATO intervencije Murić kaže:\n"Na jednoj strani imamo Crnu Goru koja, niti je granatirala niti je na neki način aktivno doprinijela da dođe do onoga do čega je došlo. Međutim, na drugoj strani imamo tadašnju državnu politiku koja je vođena de facto do strane Srbije i Crne Gore, politiku koja je indirektno izazvala NATO intervenciju."\nJedno od osnovnih pitanja i dilema koja se postavljaju nakon ove presude je koliko su nekadašnje institucije Crne Gore imale moći da spriječe tragediju koja se dogodila u Murinu.\nNekadašnji ministar pravde u vremenu NATO bombardovanja Dragan Šoć kaže da ovo pitanje ima dva značajna aspekta, politički i pravni.\n"U političkom smislu mislim da ne treba dokazivati da država Crna Gora ni na koji način mogla da utiče na to da spriječi agresiju NATO pakta na tadašnju Saveznu Republiku Jugoslaviju. Dakle, u tom smislu ne postoji nikakva odgovornost i mislim da to niko nikda nije doveo u pitanje. Drugo je pitanje građanske odgovornosti koju država ima za štetu koju načini. To ne bih mogao konkretno da komentarišem jer nijesam upoznat sa slučajem koji je okončan juče u prvostepenom postupku."\nDragan Šoć: U političkom smislu mislim da ne treba dokazivati da država Crna Gora ni na koji način mogla da utiče na to da spriječi agresiju NATO pakta na tadašnju Saveznu Republiku Jugoslaviju\nPrema mišljenju Šoća ipak je na državi Crnoj Gori bilo da pomogne porodicama nastradalih u NATO bombardovanju i da izbjegne suđenje:\n"Imajući u vidu sve što se desilo , da je država propustila da pokaže neku blagonaklonost i da čitav problem riješi tako što bi obeštetila te žrtve bez ikakvih suđenja ,kao gest jednog preuzimanja moralne obaveze koju ima prema njima čak i onda kada misli da nema pravne obaveze."\nPoslanik i visoki funkcioner u vladajućoj koaliciji Miodrag Vuković smatra da prva presuda u slučaju Murino ne prejudicira ulogu Crne Gore u sukobu tadašnje države sa NATO i vjeruje da će crnogorsko sudstvo ovaj slučaj dovesti do kraja bez politizacije.\n"Sugestija Osnovnog suda, ako mogu tako da je prevedem, da se nadoknadi taj duševni bol porodici jednog od nevino stradalih ne može se čitati kao presuda Crnoj Gori ili prejudicirati nešto što bi trebalo da znači krivicu i odgovornost. Prosto, živimo na ovom prostoru i nijesmo mogli pobjeći ili se izmjestiti."


Otvaranje izložbe slika „Indonezija, kao inspiracija“ ~ Mreza Kreativnih Ljudi\nOtvaranje izložbe slika „Indonezija, kao inspiracija“\n21.5.16 desavanja, izlozba No comments\nIZLOŽBA SLIKA ČLANOVA DRUŠTVA „NUSANTARA“\nINDONEZIJA, KAO INSPIRACIJA\nDruštvo srpsko-indonežanskog prijateljstva „Nusantara“ i Gradska opština Vračar pozivaju vas na svečano otvaranju izložbe slika „Indonezija, kao inspiracija“ članova Društva srpsko-indonežanskog prijateljstva „Nusantara“ u utorak, 24. maja 2016. godine, u 19 časova, u galeriji Gradske opštine Vračar, u Njegoševoj ulici br. 77.\nIndonezija s više od 17.500 ostrva, preko 300 naroda, sa tri časovne zone, koju preseca ekvator, sa velikim brojem aktivnih vulkana i bujnom vegetacijom, bila je nadahnuće mnogima, pa i slikarima, članovima Društva. Neki od slikara su bili u ovoj, po mnogo čemu jedinstvenoj zemlji, ali ima i onih koji su inspiraciju tražili prelistavajući knjige, gledajući televizijske reportaže i dokumentarne emisije, pretražujući internet stranice, tragali o novim saznanjima i maštali o Indoneziji.\nSlikari, članovi Društva su analizirajući radost igre, kolorit, egzotiku i snagu jedinstva u različitosti, našli podsticaj za umetnički doživljaj i slikali Indoneziju, kao svoj utisak.\nOdnosi između Srbije i Indonezije su već šest decenija dobri, i unapređuju se u svim pravcima. Verujemo da je i Društvo svojim višegodišnjim aktivnostima doprinelo da ti odnosi budu još sadržajniji, naročito u oblasti kulture i umetnosti.\nSa velikim zadovoljstvom slikari članovi Društva ovu izložbu predstavljaju svima koji vole da istražuju geografski daleku zemlju Indoneziju, njene narode, običaje, kulturu i umetnost.\nOtvaranju izložbe prisustvovaće i ambasador Indonezije u Srbiji, Hari Ričard Džejms Kandu sa saradnicima, članovi indonežanske zajednice u Srbiji, članovi i prijatelji Društva srpsko-indonežanskog prijateljstva „Nusantara“.\nU kuturno-umetničkom programu nastupiće učenici Muzičke škole „Davorin Jenko“ iz Beograda, a članovi plesne grupe „Bidadari“ iz Ambasade Republike Indonezije izvešće tradicionalni indonežanski ples.\nDruštvo srpsko-indonežanskog prijateljstva „Nusantara“ osnovano je 2003. i ima za cilj da postane jezgro nevladinog sektora za jačanje odnosa izmeđzu dve zemlje. „Nusantara“ svojim aktivnostima pomaže uspostavljanju saradnje u oblasti socijalnih pitanja, umetnosti, obrazovanja, kulture, sporta, ali i doprinosi jačanju i razvoju političkih i ekonomskih odnosa i saradnji između Srbije i Indonezije, kao svojevrstan „most“ razvoju ukupnih bilateralnih veza dveju tradicionalno prijateljskih zemalja.


Berliner cajtung: Nekažnjeni hemijski rat protiv Srbije - ko će osuditi NATO? - Kosovo Online\n16. Jun 2021. • 11:29\nBez mandata UNNATO je 1999. godine bombardovao srpske bolnice, škole, elektrane, hemijska postrojenja, a ta prva agresija uz nemačko učešće od Drugog svetskog rata izazvala je ekološku i ljudsku katastrofu, piše nemački "Berliner cajtung" i ukazuje da crkve, udruženja za zaštitu životne sredine i Zeleni o tome ćute i dan danas, prenosi Tanjug.\nSomeršu podseća da su eksperti UNEP, predvođeni Klausom Tepferom, napravili izveštaj o štetama napada na hemijska postrojenja, koji je bio u korist NATO, jer su ocenili da su hemikalije koje su iscurele i izgorele ekološki teret pre rata.\nNATO agresija SR Jugoslavija\nPolako istina dolazi na videlo, ali nije novina za one gradjane zapadne sfere koji su i malo upuceni.\nSrbija treba da sto vise lobira po zapadnim medijama. Da pokazuje rezultate tvorevine Kosova, da prikaze srbe koji zove kao u kavezu okruzeni pretnjama, mrznjom i gde im je zivot ugrozen.\nPočetkom 2018. godine u Srbiji je odjeknula vest: nemački advokat Vilfrid Šmic je podneo krivične prijave protiv svih poslanika Bundestaga, uključujući i članove Vlade, koji su 16. oktobra 1998. glasali za učešće Bundesvera u odluci o bombardovanju Srbije, prenosi B92.\nStefanović i Fenghe položili vence na spomen obeležje poginulim kineskim novinarima u NATO bombardovanju


Sliku svoju ljubim - Domino Magazin\nNaslovna Bizz Buzz Sliku svoju ljubim\nSećate se onog slatkog mališe nazvanog Samsung ST550? Reč je o digitalnom foto-aparatu sa dva ekrana – jedan tamo gde ste navikli, a drugi na prednjoj strani, tako da možete imati savršenu kontrolu čak i kada objektiv okrenete prema sebi. Pošto ste nakon naših lepih reči o njemu sigurno već nabavili ST550 i počeli da pravite autoportrete do sada neviđenog kvaliteta, red je da i drugima pokažete da ste najsmešniji od svih.\nTokom novembra i decembra Samsung i njen distributer za Srbiju kompanija Stav organizuju promocije pod nazivom "Sliku svoju ljubim". Uz pomoć modela ST550 napravite neki smešni, otkačeni i potpuno nenormalni autoportret, koji će biti prikazan na LED televizoru u okviru akcija koje se održavaju u Novom Sadu (Novel) i Beogradu (Tehnomanija, Megastores, HomeCenter, Neptun). Glasanje je javno – pobednik će biti ponosni vlasnik fotografije koja izazove najveći smeh i najjači aplauz u publici, a nagrada za najsmešniji autoportret je kamkorder Samsung VP-DX205.


Uhapšen popularni indijski guru zbog silovanja žene - Impuls\nUhapšen popularni indijski guru zbog silovanja žene\nObjavljeno: Nedjelja, 24 Septembar 2017 10:30\nNJU DELHI – Indijska policija uhapsila je popularnog indijskog duhovnog učitelja zbog optužbi da je silovao 21-godišnju ženu na zapadu zemlje, a to je drugi guru koji je uhapšen zbog silovanja u proteklih mjesec dana.\nPolicijski zvaničnik Džajsing Natavat rekao je da se silovana žena, čiji su roditelji sljedbenici 70-godišnjeg gurua Kaušlendre Prapanačarje Falahija Maharadže, požalila da ju je guru napastvovao 7. avgusta u svom sjedištu u Alvaru, gradu u državi Radžaštan, prenosi AP.\nTa žena je rekla da ju je duhovni učitelj upozorio da nikome ne priča za napad, ali je odlučila da prekine ćutanje nakon što je drugi, samoproglašeni guru, Gurmet Ram Rahim Sing, izveden pred sud i osuđen na 20 godina zatvora prošlog mjeseca zbog silovanja dvije sljedbenice u sjevernoj državi Harjana.\nFalahiju Maharadži preti 10 godina zatvora ukoliko bude proglašen krivim. Vjerske sekte imaju veliki broj sljedbenika u Indiji, a takođe imaju značajan politički uticaj, napominje američka agencija.\nJill Soloway redatelje zamolila da prestanu raditi filmove o silovanju


RS: Uhapšen osumnjičeni za eksploziju autobombe na Palama - Klix.ba\n12.2.2008. u 21:16\nCentar javne bezbjednosti Istočno Sarajevo zajedno s pripadnicima MUP-a Kantona Sarajevo 7. februara je lišio slobode Anesa Kurbegovića koji je sljedećeg dana nakon saslušanja u Centru predat u nadležnost Okružnog tužilaštva u tom gradu.\nKurbegović je lišen slobode zbog provjere određenih saznanja o eventualnoj umiješanosti u nedavnu eksploziju autobombe na Palama, a u toku su i određene provjere vezane za pokušaj pljačke Nove banke, 9. novembra 2005. godine u Lukavici, te pljačke Pavlović banke u Han-Pijesku kada je ukradeno oko 1,5 miliona maraka.\nIstražioci raspolažu saznanjima da Kurbegović pripada međunarodnoj kriminogenoj grupi s Darkom Elezom na čelu, a kojoj pripadaju i nedavno uhapšeni Anđelko Veljančić, Srpko Ružić, Dalibor Ristić i drugi, navodi se u saopćenju CJB Istočno Sarajevo\nS tim u vezi, preduzimaju se i druge mjere prema određenom broju osoba koje se mogu dovesti u vezu s izvršenjem teških krivičnih djela radi rasvjetljavanja navedenog i drugih krivičnih djela.\nTakođer, mediji u RS-u su javili da je Zijad Žigić Žiga uhapšen noćas u Bijeljini zbog sumnje da je učestvovao u ubistvu Vlatka Mačara, Milana Vlaškića i Rade Magazina na Palama.\nOni su stradali kada je ispred ugostiteljskog objekta "Omerta", u krugu autobuske stanice na Palama, 30. januara aktivirana eksplozivna naprava.\nCJB Istočno Sarajevo navodi još da su zbog rasvjetljavanja krivičnog djela ubistva, koje se desilo 30. januara 2008. godine na Palama kada su od aktiviranja eksplozivne naprave smrtno stradale tri osobe, pripadnici EUPM-a, u pokušaju da animiraju građane i pozovu ih na saradnju, napravili radiodžingl koji se emituje već nekoliko dana na radiostanicama širom BiH i RS-a.\nMeđutim, kako se navodi u saopćenju, spomenuti džingl je na području koje pokriva CJB Istočno Sarajevo izazvao uznemirenje kod građana, koji slušajući radio na kome se emituje, stiču utisak da je bomba ponovo eksplodirala, dakle navedeno doživljavaju kao nešto što se upravo događa, zbog čega često pozivaju policiju da provjere informacije.\nStoga policija navodi da je u pitanju džingl koji je osmislilo i napravio EUPM isključivo u namjeri da pozove građane na pomoć i saradnju, a zbog bržeg rasvjetljavanja navedenog kao i drugih krivičnih djela koja su se desila na ovom području.


Bećirović u Goraždu: Zaštititi energetski suverenitet BiH | Starmo\nNaslovnica Politika Bećirović u Goraždu: Zaštititi energetski suverenitet BiH\nBećirović u Goraždu: Zaštititi energetski suverenitet BiH\nGoražde — Kandidat ujedinjene opozicije za člana Predsjedništva Bosne i Hercegovine i delegat u Domu naroda Parlamentarne skupštine BiH Denis Bećirović danas je bio u posjeti Gradu Goraždu, gdje se susreo s gradonačelnikom Goražda Ernestom Imamovićem, te sa građanima Goražda.\nBećirović i Imamović su razgovarali o aktuelnim izazovima za Goražde i Bosnu i Hercegovinu, njenu nezavisnost i suverenitet.\nBećirović je istaknuo da Goražde, grad heroj, zavređuje posebno mjesto i pažnju svih nivoa vlasti, naročito kada je u pitanju saobraćajno povezivanje ovog grada sa Sarajevom.\nPrisjetivši se ogromne žrtve koje je Goražde podnijelo kako bi se Bosna i Hercegovina obranila i opstala, Bećirović je podvukao da i danas traju nasrtaji na energetski suverenitet naše domovine, upravo na Drini – saopćeno je iz SDP-a BiH.\nNaime, kako je podsjetio Bećirović, Republika Srbija je sa bosanskohercegovačkim entitetom RS potpisala koncesije za tri hidroelektrane na rijeci Drini, iako entitet kao niža administrativna jedinica nema državni kapacitet za zaključenje takvih sporazuma. Taj kapacitet posjeduje isključivo nezavisna i suverena država Bosna i Hercegovina – navodi se u saopćenju.\nKako je zaključio kandidat ujedinjene opozicije za člana Predsjedništva BiH, nadležni državni organi moraju efikasno odgovoriti i zaštititi energetski suverenitet naše države koji je posljednjih godina izložen učestalim napadima.\nBećirović je istaknuo da BiH mora ozbiljno sagledati stanje u energetskom sektoru i stvoriti okvir za efikasno djelovanje vlada na iskorištavanju energetskih potencijala. U tom smislu, on je rekao da treba kontinuirano unapređivati konkurentnost energetskog sektora Bosne i Hercegovine na evropskom tržištu energije i kreirati povoljan ambijent za investicije u energetski sektor uz uvažavanje suvereniteta države BiH – saopćeno je iz SDP-a BiH.\nHalililović (BPS) podržao Bećirovića\nBećirović u Mostaru: Bosni i Hercegovini prijeti demografski slom\nBećirović dolazi u Mostar, sastaje se sa Drljevićem\nBećirović odgovorio Čoviću: Vaša rješenja su prihvatljiva samo Hrvatskoj, Srbiji i Rusiji\nIzetbegović: To je dokaz snage


M. D. 10. jula 2015. 06:00\nMinistar spoljnih poslova Južne Koreje Jun Bjung-se je izjavio da je u Severnoj Koreji izvršeno 70 egzekucija funkcionera otkad je lider te zemlje Kim DŽong Un preuzeo vlast krajem 2011. godine.\nJun Bjung-se je na forumu u Seulu istakao i da Kimova „vladavina terora“ podstiče građane Severne Koreje da beže u Južnu Koreju, ne precizirajući niti otkrivajući kako je došao do tih podataka, prenela je agencija AP.\nAnalitičari navode da Kim koristi strah kako bi učvrstio svoju vlast, ali upozoravaju da ti napori neće dati rezultate ako on ne unapredi posrnulu severnokorejsku privredu.\nVlada u Pjongjangu je oštro reagovala na komentare šefa južnokorejske diplomatije, nazivajući ih propagandom u nacističkom stilu, koja ima za cilj kaljanje ugleda Severne Koreje.\nDramatični video snimak bekstva severnokorejskog dezertera (video)\nSevernokorejski list „osudio“ Trampa na smrtnu kaznu\nDržavna novinska agencija te zemlje KCNA je izjave Jun Bjung-sea nazvala glasinama i „čistim lažima“.\n„Lažna propaganda predstavlja najnižu politički motivisanu konspirativnu farsu, koja ima za cilj da oda utisak nelagode i straha u redovima najviših zvaničnika Severne Koreje“, ocenila je KCNA, dodajući da su južnokorejski mediji postali toliko dobri u laganju da „mogu da posrame čak i naciste“.


Нећемо социјално дистанцирање! - ИСТИНА\nNećemo socijalno distanciranje!\nNaš osećaj da nešto duboko nije u redu i da su potrebne promene jeste razlog zašto je stranka Istina i odlučila da izađe na Izbore. Zatekli smo se u jednom sistemu vrednosti koji počiva na potrošnji materijalnih dobara i usluga koji nadilaze zadovoljavanje osnovnih potreba. Kupovina se podstiče agresivnim korišćenjem marketinga koji diktira modu, životni stil i navike potrošača koji postaju osnov za nečiji doživljaj sebe, vlastitog značenja i uloge u društvu povezujući materijalna dobra sa željenim društvenim statusom, bez obzira da li su to nečije stvarne ili imaginarne, veštačke potrebe.\nOnda nam se dogodila korona. Granice su zatvorene, društveni događaji su otkazani, savetovani smo da se držimo na ulici na dva metra jedni od drugih i sve što je označavalo društveni prestiž je jednostavno nestalo. Našli smo se u situaciji opasnosti od zaraze od koje su neki ljudi počeli da umiru. Tržni centri kao mesto pružanja sreće su zatvoreni i sve što je do tada delovalo kao bitno, odjednom to više nije bilo.\nLjudi su navikli da se u kriznim situacijama zbijaju i približavaju, a mi smo se našli u situaciji da nam se nameće socijalno distanciranje. A mi nećemo da se socijalno distanciramo! Sve propisane mere poštujemo i pridržavamo ih se, ali je sam izraz „socijalno distanciranje“ problematičan i mi ga ne prihvatamo. Fizička razdvojenost radi sprečavanja kontakta i mogućeg prenošenja virusa, to je u redu i potrebno je. Socijalno distanciranje je mnogo širi pojam i znači društveno odvajanje koje nije samo fizičko i podrazumeva usamljenost, otuđenje i atomiziranje pojedinca. U ovom momentu kada su ljudi zatvoreni u kućama svako otuđivanje od drugih je pogubno. Ovo je momenat kada postaje savršeno jasno da dobri odnosi sa prijateljima i porodica jesu prava vrednost i kada moramo da postanemo svesni potrebe solidarnosti. To je nešto što mora da ostane osnov politike i vrednosnog sistema u Srbiji.\nNa osnovu iskustva ove vanredne situacije prva stvar koju moramo da uradimo je da shvatimo da je prevencija osnov lečenja i da je nužno da ulažemo u jak i kvalitetan sistem javnog zdravstva. U Americi, gde to nije rađeno, vidimo da je teret sprečavanja zaraze i spasavanja ljudskih života pao na javno zdravstvo, a ne na privatni sektor i Amerika sada ima najviše mrtvih u celom svetu. Miljenko Jergović je pre nekog vremena komentarišući mere za borbu protiv korone, postavio problematičnu dilemu – da li je važnije zdravlje od slobode i stavio naglasak na ljudska prava i materijalni status zajednice i pojedinaca. Svet u kojem ako imaš jedno nemaš drugo, umesto da imaš oboje, jako je loš svet i mi ga takvog ne prihvatamo.\nZapad stalno govori da zdravstvo mora biti uređeno na tržišnim principima, ali kada zdravstvo prepustite tržištu i konkurenciji, onda je smrt ta koja je najkonkurentnija. Zapadne zemlje i same krše principe slobodnog tržišta kada im to odgovara, primer je bilo protivljenje nemačke vlade da kineski privrednici kupe privatnu nemačku firmu za proizvodnju robota, kao i svim kasnijim merama da se ne dozvoli da kupuju nemačke firme. Vreme je da i Srbija brine o sebi i svojim interesima.\nKriza oko korone je veoma dobro pokazala šta nas to može zadesiti u slučaju ozbiljnije pandemije, prirodne katastrofe ili ratnog stanja. Zato neke od stvari koje Srbija mora da uradi nakon ovoga jesu i da odluči da nipošto ne proda elektroprivredu, izvorišta vode i telekomunikacije. Da krene u razvojnu politiku i da prelaskom na takozvanu zelenu privredu i korištenje obnovljivih izvora energije postavi privredu na noge i obezbedi samoodrživost. Ali najbitnije što bi Srbija trebalo da uradi jeste da zaštiti porodicu. Trudnicama po privatnim ordinacijama traže razloge da im zakažu dodatne preglede ultrazvukom. Ako je sve u redu potrebno je do dva pregleda u toku trudnoće, a ne jedan mesečno. Svako zračenje je štetno tako da to utiče na decu, koja kasnije jedu nezdravu hranu, roditelji pošto rade dva posla nemaju vremena da ih vode u prirodu i oslobode ih veštačkog života u gradu. Deci je za imunitet, mentalno zdravlje i stabilnost dobro da provode vreme u prirodi, a ne u igraonicama gde se njima bave animatori. Mi želimo društvo u kojem roditelji imaju vremena da ga provode sa svojom decom i odgajaju ih, umesto da su deca prepuštena ulici, dilerima i ostalim iskušenjima. Tražimo neradnu nedelju i vreme za porodice, kako bi imali bar jedan dan za sebe, da budu na okupu. Tražimo da sve te porodice mogu zdravo da se hrane i da imaju zdravo okruženje. Dok se ne ispita 5G mreža, a za to Srbija ima stručnjake, tražimo moratorijum na njeno postavljanje, isto kao što tražimo da se preispita da li se poštuju standardi i za prethodne mreže 3G i 4G i da li su predajnici dovoljno udaljeni od predškolskih i školskih ustanova, odnosno stambenih objekata. Naša politička vizija i naše zalaganje za društvene promene sada su aktuelnije nego ikada i jasno ukazuju da s potpunim pravom tražimo zdravo okruženje za zdrave porodice zato što je sve ovo pokazalo da sav novac i luksuz širom sveta nisu vredniji od porodice.\n#bozidarmicic #strankaistina #sacuvajmoporodicu #neradnanedelja #5G\nBy Stranka ISTINA|2020-04-27T09:11:07+02:0026.04.2020.|


Ćosić: Nešićeva jedina briga lični interes i profit - FILTER\nĆosić: Nešićeva jedina briga lični interes i profit\nGradonačelnik Istočnog Sarajeva Ljubiša Ćosić izjavio je danas da predsjednik DNS-a Nenad Nešić “nikada nije pokazivao brigu za preduzeća `Mofas` i `Famos`” i da su “njegove ambicije isključivo bile vezane za njegov lični interes i profit, za šta je razvio svima poznat model funkcionisanja”.\n“Jadna je ona zemlja u kojoj na spasavanje nečega poziva čovjek koji je potpuno destruktivan i koji je sve podredio sebi i svom ličnom interesu”, rekao je Ćosić Srni reagujući na Nešićev poziv gradonačelniku da se uključi u spas posljednje fabrike u ovom gradu, te obezbijedi makar dio sredstava za radnike koji su bez primanja već nekoliko mjeseci.\nĆosić je rekao da su on i Nešić bili dio zajedničke vlasti, ali da u proteklih devet godina nikada od njega nije čuo nikakavu brigu, niti interesovanje za pitanje funkcionisanja fabrike “Mofas” i “Famos”.\n“Sve što smo radili, radili smo kao Opštinska uprava, zajedno sa predstavnicima `Mofasa` i `Famosa` i sa Vladom Republike Srpske. Nebrojeno je mnogo načina na kojima smo im pomogli i nebrojeno puta je Vlada Srpske na različite načine intervenisala”, podsjetio je on.\nPrema njegovim riječima, za sve to vrijeme Nešić se nikada nije interesovao, niti ga je zanimalo šta će biti sa “Mofasom” i “Famosom” i u vremenu kada se dešavaju jako loše stvari on se sad sjetio da nekog proziva.\n“Samo nemojte Vi, gospodine Nešiću. Sjećamo se dobro Vašeg `audija A6` i kako ste ga kupovali i nabavljali, kako ste dijelili pare iz `Puteva Republike Srpske`. Znamo i vaš model funkcionisanja na mjesečnom nivou po principu – deset odsto meni, a onda će faktura biti plaćena”, poručio je Ćosić.\nOn je istakao da takav Nešićev model funkcionisanja svi dobro znaju.\nNešić je pozvao premijera Republike Srpske Radovana Viškovića da odmah smijeni, kako ga je nazvao stečajnog ministra privrede Vjekoslava Petričevića jer ignoriše zaključke Vlade vezano za probleme u preduzeću “Mofas” iz Istočnog Sarajeva. Nešić je pozvao i Ljubišu Ćosića da se uključi u spas posljednje fabrike u ovom gradu, te obezbijedi makar dio sredstava za radnike koji su bez primanja već nekoliko mjeseci.\nTags: Ljubiša Ćosić Nenad Nešić Preduzeće ”Mofas”\nPrethodna Održan tradicionalni koncert KUD “Mladost” iz Pala\nSledeća Vlada odlučila: Nastava počinje 1. septembra, časovi 45 minuta


SENZACIONALNO: Roman Abramovič kupuje Crvenu zvezdu\nVlasnik Čelsija spreman da preko svojih prijatelja investira u bivšeg prvaka Evrope kako bi za kratko vreme napravio redovnog učesnika Lige šampiona\nFunkcioneri crveno-belih razgovaraće s bogatim Rusom u vezi s njegovim mogućim planovima da lično, ili preko nekih poslovnih prijatelja, investira u nekadašnjeg šampiona Evrope i sveta.\nNajava prvog potpredsednika Vlade Srbije Aleksandra Vučića da bi što pre trebalo privatizovati najveće srpske klubove Crvenu zvezdu i Partizan imala je odjeka ne samo u Srbiji već i u svetu. Poslednjih godina Srbijom je kružila priča da će neke od arapskih porodica iz Katara uložiti novac u dva srpska kluba, a sada je izgleda u prvom planu ruski kapital.\nPokušali smo da dobije potvrdu svoje informacije u Crvenoj zvezdi, ali niko od čelnika nije želeo da priča o ovome. Pojedinci su se pravili da su iznenađeni našim saznanjima, a neki su pokušavali vešto da nas izbegnu.\n- Molim vas, ništa me ne pitajte o uvaženom gostu iz Rusije s kojim ćemo razgovarati - rekao je za naš list jedan od članova UO Crvene zvezde.\nSaznajemo da bi Roman Abramovič preko svojih uticajnih ljudi učinio sve da u klub pored Dragana Džajića i Dušana Savića vrati i ostale legende. Pored novca koji bi uložio, vrlo značajan za Zvezdu bio bi povratak velikih asova. Tu se prvenstveno misli na Nemanju Vidića, ali i ostale asove pre svih.U slučaju da Roman Abramovič odluči da uloži novac u Crvenu zvezdu, on će to uraditi najverovatnije preko svojih uticajnih prijatelja. Nije nemoguće da Abramovič to uradi i bez posredstva firmi ćerki svojih kompanija, mada bi u tom slučaju trebalo da bude oprezan. Naime, propisi UEFA ne dozvoljavaju da jedan čovek bude vlasnik dva kluba koja bi u bliskoj budućnosti mogla da se sastanu eventualno u Ligi šampiona.\nUpravo zbog tih regulativa Abramovič se pre nekoliko godina odrekao svojih akcija u CSKA iz Moskve.\nBogatstvo Romana Abramoviča trenutno se procenjuje na 13,4 milijarde dolara. Veliku lovu zgrnuo je prilično brzo, koristeći sve moguće „rupe“ u zakonu i krizna vremena u Rusiji tokom perestrojke.Da je Roman Abramovič spreman na nove investicije pokazuje i činjenica da je ove godine izgubio mesto među deset najbogatijih Rusa. Prema pisanju časopisa Forbs, ruski oligarh izgubio je 1,9 milijardi dolara za godinu dana i bogatstvo mu sada iznosi 10,2 milijarde dolara, što ga svrstava tek na 13. poziciju. Porezi u Engleskoj su izuzetno veliki, a Srbija, kao zemlja u Evropi u koju nije dovoljno investirano, pogodna je za priliv svežeg kapitala. Poznato je da to najbolje ide preko sporta, a to Roman Abramovič veoma dobro zna, jer je od Čelsija za godinu dana napravio osvajača Premijer lige i Lige šampiona.


ZVUK I MIRIS\nNajnoviji podaci ukazuju na to da je kulturna baština iz Otomanskog perioda na Balkanu ugrožena, kao i da etnički i verski konflikti i dalje prete regionu.\n„Priča o Balkanu“ bavi se ovim problemima: nastojeći da pokrene javni diskurs o istoriji Balkana, da promoviše osećaj zajedničke istorije zasnovan na verskoj i etničkoj toleranciji i da doprinese omogućivanju javnog pristupa kulturnoj baštini kao i njenom očuvanju.\nOvo je višemedijski projekat u osnovi koga je izložba 50 fotografija muslimanskih, hrišćanskih i jevrejskih spomenika Balkana, koje je na poseban zahtev izradilo pet nagrađivanih fotografa iz Atine, Beograda, Prizrena, Skoplja i Tirane.\nFotografije su propraćene tekstovima koje je pisao tim istoričara iz regiona, kao i dokumentarcem, obrazovnim programima, istorijskim šetnjama i fotografskim takmičenjem namenjenom školskoj deci i odraslima.\nIzložbu, takođe, prati i zvučna šetnja, instalacija mirisa iz turskog perioda, kao i katalog u boji na engleskom jeziku, koji može da se kupi u izložbenim prostorima.\nPosetioci mogu da koriste QR kodove i povežu svoje smart telefone sa web stranom čime dobijaju pristup dodatnim informacijama i fotografijama.\nZa datume otvaranja izložbi na Balkanu i u Evropi, molimo vas da pogledate kalendar.\n„Priča o Balkanu“ je projekat Goethe-Instituta, realizovan uz finansijsku podršku Evropske unije. Produkciju je nadgledao Anemon uz partnerstvo preko deset NVO i drugih organizacija finansiranih od strane država učesnica, u saradnji sa timom istoričara na čelu sa profesorkom Christinom Koulouri.\nOvaj projekat sproveden je uz finansijsku podršku Evropske unije. Sadržaj izložbe isključiva je odgovornost Goethe-Instituta i ni u kom slučaju ne odražava stavove Evropske unije.


Televizijsko obraćanje naciji francuskog predsednika Fransoa Olanda, emitovano sinoć sa ciljem da šefu Jelisejske palate podigne rejting koji je na istorijskom minimumu, nije donelo očekivani rezultat.\nKako navodi Rojters, ne samo da je Olandov trud slabo propraćen u medijima i kritikovan na društvenim mrežama, nego je imao čak milion gledalaca manje nego kriminalistička serija koja je emitovana na konkurentskom TV kanalu.\nItalijanski dnevnik “Korijere dela sera” piše da je Olandove “Dijaloge sa građanima” na “Frans2”, emitovane iz specijalnog studija postavljenog u Muzeju čoveka u pariskom Trokaderu, gledalo tačno 3.474.000 gledalaca, dok je seriju “Falko”, koja je počela 40 minuta kasnije na TF1, pratilo milion Francuza više.\nOland je u emisiji koja je trajala 100 minuta odgovarao na pitanja troje novinara i četvoro građana, ubeđujući naciju da “stvari idu na bolje”.\nNjemu u anketama podršku daje svega 15 odsto Francuza, što je najmanja podrška otkad je došao na vlast pre četiri godine.


pink.rs | Galijašević za Novo jutro: Britanska služba prednjači u pojedinim aktivnostima u BiH (VIDEO)\nStručnjak za bezbednost Dževad Galijašević rekao je za NOVO JUTRO televizije Pink, da je uticaj zapadnih struktura na pravosuđe, bezbednosne agencije, finansijske institucije i mnoge druge u BiH izuzetno veliki.\n- Britanska služba bez sumnje prednjači u pojedinim aktivnostima u Bosni i Hercegovini, i njih pojačava pred svake izbore. Oni su i pre četiri godine na isti način vodili takozvanu operaciju „Padobran“, u kojoj su uvežbavali intervencije i radili klasične vojne vežbe. Ono što u BIH posebno komplijuje situaciju jeste što su mnogi zapadni interesi integrisani u formulisanje državnih interesa BIH. Što je njihovo prisustvo snažno u institucijama - rekao je Galijašević.\nKako kaže, uticaj zapadnih struktura na pravosuđe, bezbednosne agencije, finansijske institucije u BiH je veliki.\n- Ona je u stvari kvazi država u kome jedini pravno politički održivi subjekt jeste Republika Srpska. Ove službe oduzimaju sve radnje kroz bezbednostno obaveštajni sektor da nadziru, da prate, da ograničavaju. Ako se na ovaj faktor doda još i uloga islamskog faktora, onda shvatamo da je britanska priča o ograničavanju ruske samouverenosti na Balkanu je prazna priča.\nKako je rekao, Rusija tamo nije prisutna, kako kaže, oni nemaju čak ni svoj medij u BiH, dok na primer Tursci, Iran i Saudijska Arabija imaju.\n- Laž je priča o nekakvoj nekorektnoj ulozi Rusije. Britanija na Balkanu vodi rat protiv srpskog faktora, Rusija je samo opravdanje. Ona čini sve zaista da ograniči suverenitet i državni potencijal srpskog naroda i u RS i u Srbiji na međunarodnom planu - rekao je Galijašević.\nStručnjak za bezbednost Milan Petrić, rekao je da su obaveštajne službe aktivnije nego ikada, i da to vidimo i kroz budžet Britanskih službi koji jd povećan, što znači, kako kaže, da mora biti utrošen na neki način.\n- Međutim, umesto da se bave onim zbog čega su i osnovane, a to jeste intifikacija kriza, ovde dolazi do zloupotrebe i oni prouzrokuju pojedine krize, kako bi imali mogućnost da reaguju i to je vezano usko sa politikom, odnosno politikom ekonomije - rekao je Petrić.\nProf.dr Ilija Kajtez sa Fakulteta za međunarodnu politiku i bezbednost, rekao je da se i dalje vodi jedan specijalni rat koji traje već 25 godina.\n- Ovo je teren gde se od 90-tih godina sučeljavaju sve ozbiljne obaveštajne službe, odnosno svi oni centri moći koji žele da imaju uticaj na Balkanu. Oni su najaktivniji tamo gde ima krize. Pokušavaju da uoče šta je to novo što druga strana treba da postigne. Ne treba se iznenađivati takvim aktivnostima. Znamo da je Britanska država uvek bila jako prisutana na ovim prostorima, sa druge strane oni obavljaju velike specifične zadatke ispred NATO-a jer su specijalnisti za ovo područje. Izlaskom VB iz EU oni hoće to na neki način da nadoknade svojim većim sučeljavanjem na ovom području sa Ruskom Federacijom - rekao je Kajtez.\nTomislav Kresović, analitičar, rekao je da tamo gde su strani investitori tamo su i njihove strukture bezbednosti.\n- Kod nas nije problem stranih službi već kako se mi na unutrašnjem planu možemo organizovati i imati takozvanu bezbednosnu kulturu institucija. Problem je što je najveći broj obaveštajnih insajdera u strukturi vlasti u Srbiji, to je zaostavština. Naši mediji takođe dosta pridopiru i daju neku vrstu vetra u jedra, sa informacijama koje idu na ruku stranim službama - rekao je Kresović.\nKajtez naglašava da je problem što mnogi ljudi nisu sposobni da iz mnoštva naslova u medijima iznađu ono što je nabitnije i navažnije.\n- Ono što jedino srpska vlada i vlast mogu, jeste da ljudima pojašnjavaju šta je to pozicija srpske vlade i šta čine i rade i da neprestano u toj borbi ljudima objašnjavamo naše pozicije i izbegnemo sve slučajeve padanja u nepotizam i očajanje - rekao je on.\nGALIJAŠEVIĆ POTVRDIO: Džaferović je znao za MASAKR NAD SRBIMA u BiH! (FOTO)\nGalijašević: Srbi poslednji branioci identiteta u BiH\nGalijašević za NOVO JUTRO: Na Kosovu se ništa ne dešava, a da iza toga ne stoje vodeće zapadne sile - Srbiju štiti njena organizovanost i odlučnost -\nStojadinović za NOVO JUTRO: Srbija u svojoj borbi koristi snagu argumenata, prava i zdravog razuma - Pacoli je samo biznismen (VIDEO)\nGalijašević: Engelovo upozorenje na vehabije, šamar Sarajevu


Tanjug 23. oktobra 2021. 12:39\nMENLO PARK – Fejsbuk se suočio sa dodatnim pritiskom nakon što je novi uzbunjivač izneo optužbe da u toj kompaniji svesno podstiču govor mržnje i druge nezakonite aktivnosti.\nDokumenti koji su procureli u javnost, između ostalog, bacaju dodatnu svetlost i na optužbe da kompanija nije uvažila upozorenja i zabrinutost zaposlenih zbog iznošenja dezinformacija o izborima, prenosi londonski dnevnik Gardijan.\nNavodi novog uzbunjivača, koga je intervjuisao novinar „Vašington Pousta“, navodno su sadržani i u žalbi podnetoj Komisiji za hartije od vrednosti, ustanovi koja se u SAD bavi regulativom radi zaštite ulagača u kompanije koje aktivno trguju na berzi.\n„To će biti kratki bljesak u javnom protsoru. Neki zakonodavci će se naljutiti, a onda će se za nekoliko nedelja preći na nešto drugo. U međuvremenu, štampamo novac u podrumu i dobro smo“, izjavio je Bounds pod zakletvom, preneo je Poust.\nTvrdnje uzbunjivačice Frensis Haugen iznete su istog dana kada su novinske kuće Njujork Tajms, Vašington Poust i NBC objavile izveštaje zasnovane na internim dokumentima na koje se pozivala i Haugenova, a koji nude dublji uvid u širenje dezinformacija i teorija zavere na Fejsbuku, posebno u vezi sa predsedničkim izborima u SAD 2020. godine.


Babiš: Migracije i šengen važniji od sankcija Rusiji i evrozone\n► Babiš: Migracije i šengen važniji od sankcija Rusiji i evrozone\nČeški premijer Andrej Babiš upozorio je da je za Češku i Evropu nužnost da se zaustave nelegalne migracije i ceo kontinent postane šengenski prostor, daleko važnija od sankcija Rusiji ili problema evrozone.\n"Sa Moskvom bi morali da tražimo rešenje za Siriju, jer bez nje to ne možemo. A situacija u Siriji se bitno tiče Evropljana. Nova italijanska vlada želi da se ukinu sankcije, mislim da će to doći na dnevni red Evropskog saveta ali ne znam kada. Mene prvenstveno interesuje efikasni pristup protiv ilegalne migracije u Evropu", izjavio je Babiš za vikend izdanje slovačkog dnevnika Pravda.\nČeški premijer je rekao da bi, naravno, svaki premijer rado išao u biznis sa Rusijom, ali da pre toga mora da se nađe političko rešenje ispunjavanja Sporazuma iz Minska za rešavanje ukrajinske krize.\n"Glavna tema Evrope ne treba da bude evrozona, već šengen. Interesuje me šengenski prostor slobodnog kretanja ljudi u EU. Interesuje me dosledna zaštita spoljašnjih granica EU. Evropi je potrebno da njena južna granica postane more a šengen da bude evropski kontinent koji će se štititi na spoljašnjoj granici da ne moramo da dižemo ograde kao Mađarska, što je u datom trenutku bilo sigurno ispravno rešenje", rekao je Babiš.\nČeški premijer je, inače, ove sedmice u razgovorima sa nemačkom kancelarkom Angelom Merkel u Berlinu zatražio da se jasno kaže šta će biti sa Zapadnim Balkanom koji Češka i njen premijer vide unutar šengenskog prostora i EU, koje Babiš slikovito u svom planu mera za zaustavljanje nelegalne migracije prikazuje kao selo junaka iz stripa Asteriksa i Obeliksa, ograđeno zidom po kome se svi slobodno kreću a zajedno ga brane od upada spolja.\nBabiš je slovačkom listu rekao da njegova izjava koju kritikuju u mnogim prestonicama Evrope da Češka neće primiti nijednog jedinog izbeglicu proizilazi iz nesposobnosti EU da sistemski reši pitanje nelegalne migracije.\n"Zašto da tolerišem odmah dvostruki aršin? Stranci van zemalja EU koji žele da dođu u Češku da se zaposle moraju da dobiju radnu vizu i nekada čekaju na dozvolu godinu dana. Njihovi budući poslodavci moraju da im sređuju dokumente u uredima. S druge strane da preuzimamo ljude koji su nelegalno prešli granice EU? Sigurno ne, to nema logiku", kazao je Babiš.\nČeški premijer je upozorio da u velikoj većini u Evropu sada ne stižu izbeglice kojima je život ugrožen, već nelegalni ekonomski migranti.\n"Oni kojima u domovini život nije ugrožen. Plaćaju hiljade dolara krijumčarima da uđu u EU. To mora da se zaustavi. Do kada neki lideri zemalja članica EU nameravaju da posmatraju to što se dešava već godinama? Naglašavam pri tome da ne funkcioniše politika vraćanja, dakle vraćanja nelegalnih migranata u zemlje porekla. U EU je oko 1,5 miliona ljudi koji nisu dobili azil a ne mogu da ih vrate jer pružaju otpor povratku", rekao je Babiš.\nČeški premijer kazao je da će se još pre neformalnog samita EU u Salcburgu 19. septembra sresti premijeri Višegradske grupe da pripreme zajednički stav za samit o migracijskoj krizi i novom evropskom budžetu, koji po ranijoj oceni Babiša nije dobar a ima i rezerve od oko 75 milijardi evra koje bi pre trebalo upotrebiti za mere protiv nelegalne migracije.\nZemlje Zapadnog Balkana i Istočnog partnerstva moraju da ulože dodatne napore da zauzdaju ilegalnu migraciju i u borbi protiv organizovanog kriminala i korupcije, navodi se u danas objavljenom...


Osvježeno 15. avgust/kolovoz, 2016.\nLideri Ujedinjene reformske akcije (URA), Demosa i Demokratske Crne Gore, Žarko Rakčević, Miodrag Lekić i Aleksa Bečić, oktobar 2015.\nDva mjeseca uoči parlamentarnih izbora politička scena u Crnoj Gori postaje sve komplikovanija i sve nepredvidljivija u mjeri da bilo koja politička analiza i projekcija budućih dešavanja koliko sjutradan može da padne u vodu.\nIako je tzv. opoziciona trojka, čiji su predstavnici ušli u Vladu izbornog povjerenja, najavljivala koordinisan pristup i usaglašene stavove, to se nije desilo, pa je nakon odluke građanskog pokreta URA da napusti Vladu njihov politički partner - DEMOS Miodraga Lekića, odlučio sasvim suprotno.\nIako je DEMOS Miodraga Lekića odlučio da njegovi predstavnici ostani u Vladi izbornog povjerenja i nastave da pokrivaju mjesta po dubini, odnosno da njIhovi kontrolori nastave rad u državnim insitucijama i na opštinskom nivou, to nije poluljalo čvrst stav građanskog pokreta URA da izađu iz Vlade.\nKako je za Radio Slobodna Evropa najavio visoki funkcioner URE Dritan Abazović, koliko sjutra ostavke bi mogli da podnesu ministar rada i socijalnog staranja Boris Marić i direktor Zavoda za zapošljavanje Rade Milošević.\n"Što se tiče gospodina Miloševića, ono što ja imam kao informaciju jeste da će on sjutra imati konferenciju za novinare na kojoj će objedlodaniti još jedan slučaj zloupotreba koje je otkrio u međuvremenu i koji je pripreman za sjutrašnju press konferenciju. Očekujem da će se nakon toga gospodin Milošević povući sa svoje funkcije", komentariše Abazović.\nIstina je, dodaje Abazović da se taj dio resursa sada prepušta vladajućoj Demokratskoj partiji socijalista.\n"Ali naša procjena je drugačija. Mi mislimo da u Crnoj Gori politika mora da se vodi na odgovoran način, na principijelan način", naglašava Abazović.\nIako su sve članice opozicione trojke zajednički konstatovale da je preglasavanjem ministara u Vladi izbornog povjerenja iz redova opozicije - u odluci o novom ugovoru Elektrporivrede sa italijanskom kompanijom A2A - grubo prekršen Sporazum o slobodnim izborima koji je podrazumijevao konsezus o pitanjima od posebnog značaja, očigledno su isplivale razlike u procjeni šta je pametnije: ostati ili izaći iz Vlade izbornog povjerenja koju predvodi Milo Đukanović.\nGrađanski pokret URAveć 4. avgusta odlučio se za drugu opciju, dok je DEMOS Miodraga Lekića juče na Žabljaku velikom većinom članova Glavnog odbora donio zaključak da je učinkovitije da ostanu u Vladi, pošto pokrivaju važan resor Ministarstva unutrašnjih poslova koje kontroliše biračke spiskove.\n"Mi ostajemo opredijeljeni da se ostane u Vladi izbornog povjerenja, a očigledno nepovjerenja, da bi ostvarili onaj cilj zbog koje smo ušli. Naime, da se borimo za fer ili polufer izbore, ako bi bili polufer to bi već bio jedan značajan skok. Mi smo već spriječili mnoge zloupotrebe, moge krađe, a to ćemo i nastaviti. Tako da će to biti nastavak bitke", rekao je Miodrag Lekić u izjavi za Televiziju Crne Gore.\nKakvo će mišljenje prevladati među Socijaldemokratama Ranka Krivokapića nakon takve odluke DEMOS-a definitivno ćemo saznati 22 avgusta. Medijske nagovještaje kao će poći DEMOS-vim stopama, funkcioner SDP-a Bojan Zeković u izjavi za naš radio nije ni potvrdio niti demantovao.\n"Nesporan je stav URE da je DPS grubo prekršio politički sporazum, kao što ima mnogo argumenata u odluci DEMOS-a da DPS zbog kršenja sporazuma ne smije biti nagrađen, ustupanjem važnih resora u ključnoj fazi izbornog procesa", kaže Zeković.\nKako navodi, "SDP, koja je i pokrenula parlamenarni dijalog koji je doveo do prelazne vlade, želi da približi stavove svih subjekata koji žele fer izbore".\n"Kao što vidite, nijesmo bili brzopleti. Čuli smo odluke i argumente kolege iz URE i DEMOS-a, a čućemo argumente i kolega iz NVO sektora i drugih partnera, i donijeti odluku koja će doprinijeti našoj zajedničkoj potrebi sprovođenja slobodnih i fer izbora", konstatuje Zeković.\nI dok politički analitičari ističu da su članice trojke dovele sebe u situaciju da će se, što god učine - ostanu ili odu iz tzv. Vlade izbornog povjerenja, kajati, pitanje koje isplivava jeste da li opozicona trojka prestaje da postoji kao nešto što je figurisalo kao nukleus političkog okupljanja građanske Crne Gore i da li će različite odluke unutar trojke podriti povjerenje građana u svaku članicu pojedinačno? Dritan Abazović ima odrečan odgovor.\n"Ne vidim zašto bi ova odluka na bilo koji način negativno uticala na buduću saradnju između ova tri subjekta ili ostalih opozicionih subjekata koji su zainteresovani za istu stvar. Tako da što se građanskog pokreta URA tiče, mi ostajemo privrženi opozicionoj saradnji, vidjećemo u kojoj formi", tvrdi Abazović.\nIpak, da novonostalu sitaciju u odnosima trojke pokušavaju da iskoriste drugi igrači na političkoj sceni, pokazuje saopštenje opozicionog saveza Demokratski front, koji je svog nekadašnjeg lidera Miodraga Lekića nazvao izdajnikom i pozvao simpatizere DEMOS-a da se, kako kažu, vrate kući, tj. u Front.\nVrh Đukanovićeve Demokratske partije socijaliste je pozdravio odluku DEMOS-a da ostane u Vladi izbornog povjerenja ocjenjujući je odgovornom i konstatujući da ovakav koncept izvršne vlasti postiže cilj zbog kojeg je formirana. U saopštenju DPS-a se ne pominje niti komentariše odluka Građanskog pokreta URA da napusti Vladu izbornog povjerenja.\nBirački spiskovi, kost u grlu crnogorskih izbora\nDa li će Vlada izbornog povjerenja dočekati izbore?\nGrađani taoci nezrelosti političke elite\nKraj Vlade izbornog povjerenja?